Юлдуз Усмонова Гугуша учун қўшиқ ўғирлади « Ўзбекистон Халқ Ҳаракати\nЮлдуз Усмонова Гугуша учун қўшиқ ўғирлади\nЎзбек хонандаси Юлдуз Усмонова, Ўзбекистон диктаторининг қизи Гулнора Каримовани янги йил билан ўзига хос тарзда табриклади. Шундай ққилиб, ўзбекларнинг энг машҳур қўшиқчиси диктаторнинг қизига махсус қўшиқ хадя қилди.\n03 January 2013 - 14:07\n“Гулнора учун Ўзбекистон халқ артисти Юлдуз Ибрагимовна Усмонова махсус қўшиқ куйлади. “Гулисан!” Премьерани янги йил кечаси унга куйлаб тақдим этди” дея “тўлиб тошиб” хабар тарқатди Гулноранинг фаол тарғиботчиси бўлган sayyod.com нашри.\nСанъати эл орасида машҳур бўлган Юлдузнинг “Гулисан” қўшиғи матнига кўз ташласангиз, унинг номига, қўл учида тайёрланганини сезмай иложи йўқ.\nГуллайверсанг қишда хам.\nҲар кун элга йўл топиб..\nКўнгилларга малҳам бўлсанг,\nҲам нозик, борижон гулсан..\nШунинг учун Гулисан…\nЮлдуз тушмагур, диктаторнинг қизи учун тайёрлаган бу қўшиғига мусиқа басталашга хам вақти бўлмаган шекилли, уни турк хонандаси Тарканнинг “Ишқ бизни тарк эди” (Aşk Gitti Bizden) қўшиғидан “ўмариб” қўя қолибди.\n(Мана шу ерда эшитиб, солиштиринг.\nТаркан: http://youtube.com/watch?v=jJglnWIj_hs )\nБир вақтлар ўз қўшиқларида Ўзбекистондаги ижтимоий-сиёсий қашшоқлик оқибатлари ҳақида ҳам куйлашга журъат топган Юлдуз Усмонова нима учун ўзбеклар орасида “Очофат малика” номи билан танилиб, бир нечта халқаро коррупция жиноятларида айбланиб, оқибатда Ўзбекистон ташқарисига чиқа олмай қолган Гулнора Каримовани мадҳ эта бошлади?\n2005 йил май ойидаги Андижон қирғинидан кейин мамлакатда бошланган қатағонлар натижасида эл орасида машҳур санъаткорларнинг фаолияти ҳам қаттиқ назорат остига олинди.\nБунинг ортидан бошланган “ижодий танглик” туфайли Юлдуз Усмонова саҳнадан ва телерадио мавжларидан мосуво бўлди. 2008 йилда у Туркияга кетди ва ўша ерда кун кечира бошлади.\nЮлдуз шу даврда турли оммавий ахборот воситалари учун берган интервьюларида, Ўзбекистонда ўзининг ижодига тўсиқ қўйилгани ва бу сунъий тўсиқ ортида “уч харфли ташкилот тургани” (“Миддий хавфсизлик хизмати” демоқчи) хақида очиқ айтди.\n4 йил ичида учта мусиқий альбом чиқариб, бу қисқа давр ичида таниқли турк санъаткорларининг энг яхши ўнталиги рўйхатига кира олган Юлдуз Усмонова бу мамлакатда ҳам узоқ қололмади.\nҚозоғистон нашрларининг бири билан суҳбатда у Туркиялик продюсерлари билан молиявий масалада келишолмагани сабабли Тошкентга қайтгани ҳақида гапирган эди.\nЎзбекистон шоу-бизнесига алоқадор бир танишимиз, исмини очиқламаслик шарти билан, Юлдузнинг Ўзбекистонга қайтиши сабабларини мана шундай изохлади:\n“Шубҳасиз, Юлдуз Туркияда ўз ўрнини топди. Лекин, Туркия шоу-бизнесида кўзга кўриниб туриш учун янги қўшиқлар ва клиплар билан ҳар доим мухлислар кўз ўнгида туриш керак. Бу эса кўп маблағ талаб қилади. Туркияда битта клип олиш учун энг камида 30 минг доллар сарфлаш керак. Бундан ташқари қўшиқ ротацияси, яъни, уни эфир орқали тингловчига доимий эшиттириш ҳам жуда қиммат. Ўзбекистон шоу-бизнесида Юлдузнинг нуфузи жуда баланд, унинг ижодининг шайдолари орасида йирик бизнесменлар ва давлат амалдорлари ҳам бор.\nШунинг учун примадоннамиз клип яратиш, концерт уюштириш ва кўшиқларини радио, ТВда айлантиришда муаммоларга учрамаган. Бундан ташқари эса, Юлдузни республика бўйича тўйлар ва турли корпоратив йиғинларга тинмай чақиришади. Бир сўз билан айтганда, Юлдуз Ўзбекистонда бир дақиқа ҳам тинмайди ва доимо эл эътиборида. Бу эса ҳақиқий санъаткор учун нафақат обрў, балки молиявий эркинлик ҳам беради”\nЮлдуз Усмонованинг Ўзбекистон шоу-бизнесига қайтиши ортида, диктатор Каримовнинг тўнғич қизи Гулнора Каримова турибди деганлар ҳам бор.\nЎзбекистонлик таниқли ёш хонандалардан бирини продюсерининг айтишича, Гулнора Каримова 2015 йилда бўладиган президентлик сайловларида қатнашиш учун таниқли хонанда ва санъат усталари иштирокида махсус “Агитбригада” тузмоқчи.\n“Агитбригада бошида Юлдуз Усмонова туради. Улар сайлов кампанияси даврида вилоятларда гала-концертлар намойиш этишади ва Гулнора учун овоз беришга чақиришади”.\nСўнги пайтларда Гулнора ва Юлдузнинг омма олдида тез-тез бирга кўринаётгани сир эмас. Ўтган йилнинг 12 декабрида диктаторнинг қизи Примадоннани туғилган куни билан расман табриклаган ва бу табрик ёзилган зарқоғоз интернет нашрларда ҳам кўрсатилган эди.\nУндан икки кун аввал эса Юлдуз Усмонова Гулнорага қарашли бўлган “Сити макон” кўнгилочар марказида кўп сонли мухлислари билан махсус шоу томоша уюштирган эди. Яқинда бўлиб ўтган ва Гулнора томонидан уюштирилган MTV&A танлови ғолибларини тақдирлаш маросимида эса Юлдуз Усмонова ҳайъат аъзоси сифатида қатнашган эди.\n“Янги йил кечасида эса Юлдуз Гулноранинг дастурхонига таклиф этилган ва ўша ерда у “Очофат малика”га “Гулисан” қўшиғини куйлаб берган. Янги йил кириб келгач, тунги соат 2 ларда, Гулнора Юлдуз билан бирга, ўзига қарашли бўлган “Бархан” тунги клубига борган” дейди Юлдузга яқин бўлган танишларимиздан бири.\nАмерикалик дипломатлар томонидан “Ўзбек халқи энг нафратланган шахс” дея таърифланган Гулнора Каримова, дарҳақиқат, мамлакат ёшлари орасида машҳур бўлган ҳар бир хонанда, актер ва спортчини доимо ўз диққат майдонида тутади. Бу хонандалар Гулнорага тегишли экани айтиладиган овоз ёзиш студияси билан ҳамкорлик қилишади, Гулнорага қарашли бўлган киностудияларда суратга тушишади ва Гулноранинг ҳамма лойиҳаларида иштирок этишади.\nУларнинг барчаси Гулнора ва унинг жамғармаси таъсис этган мукофотларга лойиқ кўрилади. Унинг йўриғига юрмаган санъаткор линцензиядан маҳрум этилади, спортчи аренадан маҳрум бўлади, актер учун эса саҳна ва экранлар бутунлай ёпилади.\nЁшлар орасида жуда ҳам танилган ёш актер Фаррух Соипов, қўшиқчи Озода Нурсаидова, Сетора гуруҳининг эски таркиби, ҳамда машҳур боксчи Руслан Чагаевнинг тақдири бунга мисол бўла олади.\nҲар не бўлганида ҳам, Юлдуз Усмонова каби ўзбеклар севган хонанданинг, жиноятлари кўлами халқаро даражага етган бир жиноятчи билан ош-қатиқ бўлиши, оддий халқ орасида унинг обрўси учун яхшигина зарба бўлиши мумкин.\nТарих такрорланади деганлар ҳақми, ноҳақми билмадим, лекин яқин ўтимишимизда шунга ўхшаш воқеа бўлиб ўтган эди.\nЎзбекистон мустақил деб эълон қилинган дастлабки кунларда, Ислом Каримов халқ оммасини ўзи томонга оғдириш йўлида, халқ ичида жуда ҳам катта обрў ва нуфузга эга бўлган ҳофиз Шерали Жўраевни ўз ёнига торган эди. Хориж сафарларига ҳам президент ҳофизни ёнига олиб кетарди.\nМухолифатчилар бирон куни митинг ёки пикет уюштирсалар, Шерали Жўраев ўша куни катта залларда бепул концертлар берар эди. Вилоятлардан пойтахтга митингда қатнашиш учун келган баъзи ёшлар, севимли ҳофизини яқиндан кўриш иштиёқида, майдонга бориш ўрнига концерт залига қараб кетишарди.\nОрадан бир қанча вақт ўтгач, Ислом Каримов мамлакатда бутунлай диктатура ўрнатди ва ҳофизнинг хизматига эхтиёжи қолмади. Шерали Жўраев учун эса мамлакатнинг саҳналари тақа-тақ ёпилди…\nТарихнинг ўйинини қарангки, энди бугун Гулнора Каримова отасининг ишини такрорлаётганга ўхшайди.\nУ эл севган хонандани ўз командасига бош қилишни шунчалик хоҳлаяптики, ҳаттоки, ўзига аталган қўшиқнинг мусиқаси ўғирланганига эътибор ҳам бермаяпти ёки фаҳми етмаяпти.\nДемак, Гулнора ва Юлдуз иттифоқи денгизи остида, ҳали кўпчиликка номаълум бўлган оқимлар кўпга ўхшайди…


ССВ яна 5 ўлим ҳақида хабар берди. Расмий статистикада жами ўлим ҳолатлари сони 140га яқинлашди – O'zbekiston Milliy paralimpiya qo'mitasi\nЎзбекистон Соғлиқни сақлаш вазирлиги 29 июлда ҳам кун давомида, стандарт муайян соатларда коронавирусдан яна 5та ўлим ҳолати ҳақида хабар берди. Эндиликда ССВ расман қайд этган қурбонлар сони 136тани ташкил этмоқда.\nБугун Бухорода бир, Тошкент шаҳрида тўрт ўлим ҳолати қайд этилди.\nБиринчи ўлим. Бухорода 11 июль куни тана ҳарорати кўтарилган ва 17 июль куни шифохонага ётқизилган 68 ёшли аёл вафот этди.\nУнга Covid-19 инфекциясининг ўта оғир кечиши, икки томонлама пневмония ташхиси қўйилган.\nИккинчи ўлим. 9 июль куни коронавирус аниқланган ва 15 июль куни Эпидемиология, микробиология ва юқумли касалликлар илмий-текшириш институти клиникасига ётқизилган 57 ёшли эркак бемор вафот этди.\nТошкент шаҳар Олмазор туманида яшаган 57 ёшли З.И. (эркак)да 9 июль куни Covid-19 тасдиқланган ва у 15 июль кунига қадар уй шароитида даволанган.\nБеморга Covid-19 инфекциясининг ўта оғир кечиши, икки томонлама пневмония ташхиси қўйилган. Касаллик ўткир нафас ва юрак қон-томир етишмовчилиги, ўпка артериялари тромбоэмболияси асоратлари билан кечган.\nУчинчи ўлим. 15 июль куни коронавирус аниқланган ва 22 июль куни Ибн Сино номли 1-сонли клиник шифохонасига ётқизилган 600 ёшли аёл вафот этди.\nТошкент шаҳар Шайхонтоҳур туманида яшаган 60 ёшли М.А. (аёл)да 15 июль куни Covid-19 тасдиқланган. 22 июль кунига қадар бемор уй шароитида даволанган, клиник белгилар кучайганлиги сабабли Ибн Сино номли 1-сонли клиник шифохонасига олиб келинган, ҳолати оғирлиги инобатга олинган ҳолда реанимация бўлимига ётқизилган.\nУнга Covid-19 инфекциясининг ўта оғир кечиши, икки томонлама пневмония ташхиси қўйилган. Касаллик ўткир нафас ва юрак қон-томир етишмовчилиги, ўткир миокард инфаркти асоратлари билан кечган.\nБундан ташқари, беморда юрак ишемик касаллиги, стабил зўриқиш стенокардияси, гипертония каби ҳамроҳ касалликлар ҳам бўлган.\nБеморнинг аҳволи асосий касаллик асоратлари ҳисобига стабил оғир бўлиб, мутахассислар томонидан ўтказилган реанимацион муолажаларга қарамай ўткир нафас ва юрак қон-томир етишмовчилигидан вафот этган.\nТўртинчи ўлим. 15 июль куни коронавирус тасдиқланган ва 18 июль куни Ибн Сино номли 1-сонли клиник шифохонасига ётқизилган 60 ёшли эркак бемор вафот этди.\nТошкент шаҳар Шайхонтоҳур туманида яшаган 60 ёшли З.Г. (эркак)да 15 июль куни Covid-19 тасдиқланган. 18 июль кунига қадар бемор уй шароитида даволанган, сўнг касалликнинг клиник белгилари кучайганлиги сабабли Ибн Сино номли 1-сонли шаҳар клиник шифохонасига олиб келинган ва оғир ҳолатда реанимация бўлимига ётқизилган.\nБеморга Covid-19 инфекциясининг ўта оғир кечиши, икки томонлама пневмония ташхиси қўйилган. Касаллик ўткир респиратор дистресс синдроми, ўткир нафас етишмовчилиги, инфекцион токсик шок асоратлари билан кечган.\nБешинчи ўлим. Сирдарёга меҳнат сафарига борган 59 ёшли тошкентлик эркак коронавирусдан вафот этди. Унда 14 июль кун коронавирус аниқланиб, Сирдарё вилояти юқумли касалликлар шифохонасига ётқизилганди.\nБеморда Covid-19 инфекцияси ўта оғир кечиши ва икки томонлама пневмония ўткир респиратор дистресс синдроми, ўткир нафас етишмовчилигининг 3-даражаси ва полиорган етишмовчилиги асоратлари билан кечган.\nШунингдек, беморда кандли диабет, юрак ишемик касаллиги, зўриқиш стенокардияси, гипертония каби ҳамроҳ касалликлар борлиги аниқланган.\nБеморнинг аҳволи асосий касаллик асоратлари ҳисобига стабил оғир бўлиб, мутахассислар томонидан ўтказилган реанимацион чораларга қарамасдан ўткир нафас ва юрак қон-томир етишмовчилиги, ўткир респиратор дистресс синдроми ва полиорган етишмовчилигидан вафот этди.\nКарантинда тобланган пара атлетлар Ўзбекистон чемпионатида куч синашишди


Бекободда ноҳақ ишдан бўшатилган аёллар ўз...\n18.01.2020 19:57 0 1796\nИжтимоий тармоқларда тарқалган видеода Тошкент вилояти Бекобод шаҳрида истиқомат қилувчи аёлларнинг «Оҳангарон дон» АЖ Бекобод филиалидан ноҳақ ишдан бўшатилгани баён қилинган. Мазкур ҳолат Бандлик ва меҳнат вазирлиги Давлат меҳнат инспекцияси вакиллари томонидан ўрганилди. Бу ҳақда Меҳнат вазирлиги матбуот котиби хабар берди.\nДавлат меҳнат инспекцияси вакиллари олиб борган ўрганишлар натижасига кўра, ишдан бўшатилган фуқаролар Меҳнат вазирлиги кўмаги билан ўз иш жойига қайта тикланди.\nаёллар Бекобод ноҳақ ишдан бўшатилган\nЖамият 18/02, 17:56


Тошкентлик 3 опа-сингил ўлимининг сабаби маълум бўлдиHaqida.net\nHome Dunyo Тошкентлик 3 опа-сингил ўлимининг сабаби маълум бўлди\nТошкентнинг Олмазор туманида истиқомат қилувчи 3 нафар опа-сингил номаълум заҳарланиш сабабли ҳаётдан кўз юмгани ҳақида аввал хабар берилган эди. Муниса, Мухлиса ва Моҳира 8 ноябрь куни вафот этишганди. Қизларнинг энг кичиги шифохонага боришда тиббий ёрдам машинасида, қолган икки нафари Эпидемиология, микробиология ва юқумли касалликлар илмий-тадқиқот институтига олиб келинган, аммо ҳаётларини сақлаб қолишнинг имкони бўлмаган.\nШу кунларда судтиббийэкспертизасининг натижалари маълум бўлди. Унга кўра, қизлар дори воситасини нотўғри истеъмол қилиш оқибатида ҳалок бўлишган. Бу ҳақда UzNews.uz сайти экспертиза бўлиб ўтган Тошкент юқумли касалликлар шифохонасидаги манбасига таянган ҳолда хабар қилмоқда.\nМаълум бўлишича, қизларга паразитларга қарши «Вермокс» (кенг таъсир қилувчи антигельминт восита) тавсия қилинган. Бироқ дорихонадаги фармацевт шифокор ёзувини тўғри ўқий олмай «Верапамил»номли дорини бериб юборган. У юрак уруши бузилиши ва гипертоник инқирозларда қўлланилади.\nДои воситасини узоқ муддат мобайнида истеъмол қилиш оқибатида қизларда кардиоген шок – миокард қисқариш қобилиятининг пасайишига олиб келган. Бунда барча аъзолар ва тўқималарни қон билан таъминлаш бузилади. Ҳаётни таъминлайдиган ички органларнинг фаолиятини бузади.\nЭслатиб ўтамиз, мазкур иш юзасидан Олмазор тумани прокуратураси ЎзР ЖКнинг 186-моддаси 4-қисми «а» банди, (хавфсизлик талабларига жавоб бермайдиган маҳсулотларни сотиш, сақлаш ёки сотиш, ишларни бажариш ёхуд хизмат кўрсатиш, инсон ўлимига сабаб бўлса) билан жиноий иш қўзғатган.


Самарқанддаги газ ва чироқ муаммоси – Google да энг кўп изланадиган сўзлардир « O'zbekiston ERK Demokratik Partiyasi\nСамарқанддаги газ ва чироқ муаммоси – Google да энг кўп изланадиган сўзлардир\n19 October 2014 - 10:07\n“Жамоат назорати” (“Общественный контроль”) гуруҳида Самарқандда яшовчи фуқаро томонидан доимий равишда электр энергиясининг ўчириб қўйилиши ва газнинг йўқли ҳақида шикоят келиб тушди, деб хабар беради uz24.\nМазкур хабарни қолдирган гуруҳ аъзосининг сўзларига кўра аҳоли турар жойларида газ умуман йўқ, чироқни эса мунтазам ўчириб қўйишади. Бу ҳам етмаганидек ҳар йили қишда уйлардаги иситиш тизими ҳам ишламайди. Бироқ Шунга қарамасдан ҳар ойда коммунал хизматлар учун ойлик маошдан ушлаб қолинади.\nМазкур мавзу муҳокамасида гуруҳ иштирокчиларининг жуда кўпчилиги ўз шархларини қолдиришган. Уларнинг сўзларига кўра бундай аҳвол кўҳна пойтахт аҳолиси учун одатий ҳолга айланган. Газ билан боғлиқ муаммо фақат расмийлардан биронтаси ёки ҳориждан бирон вакил келган вақтдагина вақтинча ҳал қилинади.\nХабарда келтирилишича, 2011 йилдаёқ аҳолининг нима учун газ ва чироқ йўқлиги ҳақидаги саволларига тўғридан-тўғри эфир орқали жавоб бераркан Самарқанд вилояти ҳокими Зоир Мирзаев шаҳарда газ ва чироқнинг оммавий равишда ўчириб қўйилишини адолатсизлик деб атаган.\nБироқ шунга қарамасдан масала тўлалигича ҳал бўлгани йўқ.\nСўз ўрнида айтиш жоизки, Самарқанддаги газ ва чироқ муаммоси одамларни шу қадар ташвишга солганки ҳатто Google қидирув тизими энг кўп изланадиган сўзлар сифатида кўрсатмоқда.


Материалы за 07.11.2015 » ЎЗБЕК МИЛЛИЙ АКАДЕМИК ДРАМА ТЕАТРИ\n» Материалы за 07.11.2015\nМуаллиф: Admin да 07 ноябрь, кўришди 6143, бўлим Актёр\nЎЗБЕКИСТОН ХАЛҚ АРТИСТИ Таниқли ўзбек актрисаси Яйра Абдуллаева 1930 йилда Тошкентда туғилган. Ижодий фаолиятини 1944—1945 йилларда Гавҳар Раҳимова раҳбарлигидаги хотин-қизлар ансамблида бошлаб, 1950 йилда А. Островский номидаги Тошкент театр ва рассомлик санъати ...\nМуаллиф: Admin да 07 ноябрь, кўришди 5875, бўлим Актёр\nЎЗБЕКИСТОН ХАЛҚ АРТИСТИ Таниқли театр ва кино актёри, режиссёр ва педагог, профессор Турғун Азизов 1934 йилда Тошкентда туғилган. У 1956 йилда А.Островский номидаги Тошкент театр ва рассомлик санъати институти (хозирги М.Уйғур номидаги Тошкент Давлат санъат институти) нинг...\nМуаллиф: Admin да 07 ноябрь, кўришди 5573, бўлим Актёр\nЎЗБЕКИСТОН ХАЛҚ АРТИСТИ Ёқуб Ахмедов 3 январь 1938 йилда Наманган шаҳрида таваллуд топган. 1958 йилдан бери Ўзбек Миллий Академик драма театрида ишлаб келмоқда. Истеъдодли театр ва кино актёри Ёқуб Ахмедов Тошкент Театр ва рассомчилик институтини режиссёрлик факультетига...\nМуаллиф: Admin да 07 ноябрь, кўришди 7116, бўлим Актёр\nЎЗБЕКИСТОН ХАЛҚ АРТИСТИ Истеъдодли театр актрисаси Рихси Иброҳимова 1937 йилда Тошкент шаҳрида туғилган. 1959 йилда А.Н.Островский номидаги театр ва рассомлик санъати институтининг актёрлик факультетини тугатган. Рихси Иброҳимова актёрлик фаолиятини талабалик даврида 1956 йилда Ҳамза номли Ўзбек Давлат (ҳозирги Ўзбек Миллий)...\nМуаллиф: Admin да 07 ноябрь, кўришди 6966, бўлим Актёр\nЎЗБЕКИСТОН ХАЛҚ АРТИСТИ Эркин Комилов 20 июл 1946 йилда Андижон вилоятида таваллуд топган. Эркин Комилов 1968 йили Тошкент Давлат Санъат институтини тугатиб, Ҳамза театрида актёр сифатида ўз фаолиятини бошлаган. У К.Яшиннинг "Йўлчи юлдуз" драмасидаги Аваз Эркин Комиловнинг театрда яратган биринчи образи бўлди. Сўнгра у Қиличбек (Э.Воҳидов, "Олтин...\nМуаллиф: Admin да 07 ноябрь, кўришди 5694, бўлим Актёр\nЎЗБЕКИСТОН ХАЛҚ АРТИСТИ Тўти Юсупова 1936 йилда Самарқанд вилоятида таваллуд топган. 1957 йилдан театрда фаолият кўрсатади. 1970 йили "Ўзбекистонда хизмат кўрсатган артист”, 1993 йили "Ўзбекистон халқ артисти” фахрий унвонлари билан мукофотланган. 2000 йили "Эл-юрт хурмати” ордени, 2014 йили "Фидокорона хизматлари учун” ордени билан ...\nМуаллиф: Admin да 07 ноябрь, кўришди 5721, бўлим Актёр\nЎЗБЕКИСТОН ХАЛҚ АРТИСТИ 1946 йил 2 ноябрда Тошкентда туғилган. 1969 йилда «Ўзбекфильм» қошидаги театр студиясини, 1971 йилда Тошкент Давлат санъат институтининг «Театр ва кино актёри» факультетини тугатган. Саидкомил Умаровнинг ижоди талабалик йилларидаёқ бошланган эди. Ҳ.Файзиевнинг «Ой бориб, омон қайт» (1969)...\nМуаллиф: Admin да 07 ноябрь, кўришди 5495, бўлим Актёр\nЎЗБЕКИСТОН ВА ҚОРАҚАЛПОҒИСТОН ХАЛҚ АРТИСТИ Ўзбек миллий театр санъатининг кўзга кўринган намояндаларидан бири Муҳаммадали Абдуқундузов 1952 йил 14 июлда Фарғона вилояти Ўзбекистон туманидаги Яйпан қишлоғида таваллуд топди. Актёрлик касбига ҳавас уни Тошкент Давлат санъат институтига етаклади. Институтни...\nМуаллиф: Admin да 07 ноябрь, кўришди 5059, бўлим Актёр\nЎЗБЕКИСТОН ХАЛҚ АРТИСТИ Ўзбекистон халқ артисти Ибрагимова Малика Маликовна 1949 йилда Тошкентда тавваллуд топган. Ўзбек Миллий академик драма театрида 1990 йилдан буён фаолият олиб бормоқда. 1987 йили "Ўзбекистонда хизмат кўрсатган артист”, 2011 йили "Ўзбекистон Республикаси халқ артисти” фахрий унвонлари билан...\nМуаллиф: Admin да 07 ноябрь, кўришди 5000, бўлим Актёр\nЎЗБЕКИСТОН ХАЛҚ АРТИСТИ Теша Мўминов 24 ноябрь 1949 йилда Бухоро шаҳрида таваллуд топган. Теша Мўминов замонавий ўзбек театрнинг эл аро шухрат топган намоёндаларидан бири – атоқли санъаткор. Унинг яратган кўплаб роллари санъатимиз тарихидан мустахкам ўрин олган. Теша Мўминов 1970 йили Ўзбекистон Давлат Санъат институтини тугатди. Миллий театр...


Улуғбек Ҳамдам. Аудитория (ҳикоя) | www.ziyouz.uz\nБош саҳифа Ўзбек насри онлайн антологиясиУлуғбек Ҳамдам (1968)Улуғбек Ҳамдам. Аудитория (ҳикоя)\n– Инсон ҳаётининг мазмуни нимада? Биз қайдан келдигу ўлимдан кейин қаерга борамиз? – деган савол башар аҳлининг доимий сўроқларидан бири бўлиб келган. Ҳар бир давр, ҳар бир соҳа – мифдан тортиб дингача, диндан то илмгача – ҳамма-ҳаммасининг бағрида фикрловчи инсон ушбу саволга баҳоли қудрат жавоб излаган. – Профессор аудиториянинг энг охиридаги ўриндиқлардан бирида маърузани берилиб тинглаб ўтирган талабанинг кўзларига қараб гапирарди. – Замонавий дунёда мазкур саволни аҳён-аҳёнда бўлса-да, ўз-ўзига бермайдиган, ҳаётини, кечмиш ва кечаётган кунларини шу савол билан тинмай қамчилаб яшамайдиган, шунга эҳтиёж туймайдиган одам ўзини тўлақонли инсонман, деб ҳисоблаши ўринсиздек туюлади менга. Чинакам адабиётнинг асос масалаларидан бири ҳам аслида шу. Лекин бугунги инсон…\nШу ерга келганда профессорнинг маърузаси бўлинди. Дарс аввалидаёқ бошланган висир-висир секин-аста кучайгандан кучайиб шовқинга айланган кўйи аудиторияни тутиб, сал лофи билан айтганда, профессорнинг оғзидан чиқаётган сўзларни унинг ўз қулоқлари эшитмай қолди. Биланиҳоя, у сукут сақлашга мажбур бўлди. Аудитория ўқитувчининг жимиб қолганини ҳам пайқамади: ким ёнида ўтирган шериги билан гаплашса, ким энгашиб олиб қўл телефонида бемалол суҳбат қурар, ким эса зерикканидан дам ойнадан ташқарига, дам эса соатига қараб хомуза тортар, ким катта холасининг уйида ўтиргандек бамайлихотир мудрар, хуллас, нохуш бир манзара профессорнинг кўз олдида қад керганди.\nАудиторияни кузатар экан, профессорнинг ёдига лоп этиб ўзининг талабалик чоғлари тушиб кетди. Тушдию қотмадан келган юзида аллақандай нур жилва қилди. Ўқитувчининг оғзидан чиқаётган ҳар бир сўзни муборак каломдек битта-битта ёзиб олар эди хаёлда пайдо бўлган ёш талаба. Профессор бир муддат ўша талабадан кўнгил кўзини узолмай туриб қолди, ширин хотира унинг лабларига табассум расмини чизди. Бу табассум эса, ўзининг сирлилиги билан кутилмаганда бутун аудитория эътиборини жалб этди. Бирдан у сув қуйгандек жимиди.\n– Биз жамият ҳаётида гуманитар фанларнинг, шу жумладан, адабиётнинг ўрни нақадар аҳамиятли эканлигини тушуниб етишимиз керак. Ахир, атрофга бир қаранг: ким ким билан осмондаги ойга эга чиқиш учун кимўзар пойгаси ўйнамоқда, ким ким билан бир парча тупроқ деб қирпичоқ бўлмоқда, ким ким билан диний низо туфайли бир-бирининг сиртига тиғ урмоқда… Хуллас, кечқурун ишдан бориб “Янгиликлар”ни очишга юрагинг дов бермай қолган. Нега?.. Бунинг сабабларидан биттаси, назаримда, дунё жамиятларида, юқорида таъкидлангандек, ижтимоий-гуманитар фанлар ҳиссасининг кескин камайиб, таълим-тарбия савиясининг тушиб кетганлигидадир.\nГап айланиб, таълим-тарбияга етганини уқиб қолган аудитория профессорнинг юзида пайдо бўлган табассумнинг сир-мири йўқ деган хулосага келди ва бир мушт бўлиб тугилган бармоқлар очилиб сочилди: ғалағовур бошланди. Профессор орқа ўриндиқдаги ўша бир жуфт нигоҳга қараб, унга суяниб мулоҳазаларини якунлашга киришди:\n– Инсоннинг миясига, қалбига нимани қуйсак, алалоқибат, у ўша бўлади. Нега кейинги чорак аср ичида бутун дунё таълим даргоҳларидан гуманитар фанлар сиқиб чиқариляпти? Нега бунинг аянч оқибатини манаман деган сиёсатдонлар кўра олмаяпти ёки кўргилари келмаяпти?..\nАудитория ғалаёнга келди.\n– Нега булар эшитишмайди? – дея ўзига ўзи савол берди профессор, – Нега йилдан йилга қулоқсиз бўлиб боришяпти? – У бирпас сукут сақлаб деразадан кўк юзасида сузиб юрган қора булутларни кузатди, – ҳавонинг авзойи бузуқ. Нимадир ёғмоқчи. Э-э, ёғса ёғиб ўтиб кетсин эди тезроқ. Туриб қолган тушуниксиз дим ҳавони ёмон кўраман, – профессор аудиторияга юзланди. – Энди қандай йўл тутсам экан? Ахир, дарс тугашига ҳали ярим соатча вақт бор. Борликка бор-у, эшитадиган қулоқ қани? Аслида, етмиш жуфт қулоқ ўтирибди қаршимда. Ҳар гал улардан атиги биттасигина гапларимни тушунгандек менга боқиб туради. Қолгани-чи? Ахир, мен бу ерда маймун ўйнатаётганим йўқ-ку! Қайтага, маймун ўйнатсам, эффекти яхшироқ бўлармиди?.. – Профессор чуқур уҳ тортди. – Жим! – деди аудиториядаги шоқиннни босиб тушадиган баланд ва қалин овоз билан минбарга шапатилаб, – жим!..\nАудитория пасайди. Лекин бир йигит бегона юртда карвондан ажралиб қолиб қўрқувдан доду фарёд кўтараётган йўловчидек бўлди-қолди: ҳамма жим бўлганда унинг овози баралла янграй бошлади.\n– Сарвар! Сарвар, дедим!..\n– Туринг ўрнингиздан!..\nСарвар нима бўлаётганини дабдурустдан тушунмай, у ёқ – бу ёққа қараб ўрнидан турди.\n– Энди чиқиб кетинг! Чиқинг, дарсга халақит берманг!..\nАудитория сув қуйгандек жим бўлди.\nСарвар профессорга бир муддат ғалати-ғалати қараб турди-да, шошмай сумкасини елкаси илди: “Марҳамат, профессор, сизга шу керакми!” деди, сўнг ўқитувчининг менсимаслигини соллана-соллана юриши билан намойиш этганча аудиторияни тарк этди.\n– Яхши иш қилмадингиз, домла!.. – деди Сарварнинг ёнида ўтирган йигит.\n– Жим! – Профессор минбарни қаттиқ муштлади.\nЎз шовқинидан ўзи чарчаган аудитория ранг-баранглик учунми, ҳартугул бирпасга тинчланди. Профессор маърузанинг келган жойидан давом эттирди:\n– Лекин бугунги инсон ўзи билан ўзи ўралашиб қолди. Унинг учун ўз эҳтиёжларидан бошқа ва шу эҳтиёжлардан баландда турадиган ҳеч нима йўқдек гўё. Замондош инсоннинг кўзлари руҳ ва унинг камолига эмас, бадан ва унинг жамолига тикилди. Бас, у шу ерда йўлини йўқотди. Алам қиладиган жойи шуки, замондош инсон йўқотилган йўлни қайтиб қидирмаяпти. Авваллари – минг йиллар давомида қидирган эди. Қидира-қидира ҳалокатли чоҳлардан эсон-омон қутилиб қолганди. Қутулиб қолиб шу кунларга қадар эсон-омон етиб келди. Энди-чи? Энди вазият тамомила бошқача! Энди йўлсизликнинг ўзи замонавий инсон учун бирдан бир йўлга айлангандек. Айландими?.. Бу сўроқнинг жавоби мушкул… Шундай пайтда адабиётнинг қўлидан нима келади? У инсонга, адашиб-улоқиб юрган бани одамга ўша йўқотилган йўлни топишда бирон бир кўмак бера оладими ёки башар аҳлининг чоҳга қулашини жимгина кузатиб турадими? Балки адабиёт деганимиз чоҳга томон жадал одимлаётган шўрлик инсон қўлидаги эрмак – писта-бодомдир ва ёҳуд оғизда сақичдек чайналгучи икки пулга қиммат хиргойи? Булар ўз-ўзидан содир бўляптими ёки ҳаммасининг ортида кимдир, нимадир борми?.. Мана, масала қаерда!..\nПрофессор саросор солса, аудиториядаги аҳвол яна бояги-бояги – бойхўжанинг таёғига айланаёзган – ҳамма ўзи билан ўзи банд бўлиб, сен нима деяпсан, дейдиган ҳушёр ақл қолмаганди ҳисоб. Шунда профессор кўз югуртириб, аудитория охирида ўтирган ўша бир жуфт кўзни топди ва унга қараганча сўзлашда давом этди…\nАудиториядан чиқдию профессор автобус бекатига қараб юрди. Уйга шошаётганидан эмас, йўқ, ичида аллақандай ҳис уни ташқарига куч билан етаклаб, бу ердан олис-олисларга олиб кетмоқчи бўлганидан шундай қилди. Ўзи ҳам шу ҳиснинг измига тушиб қолганидан ихтиёрсизланиб-гарангсиб борарди. Кафедрага кириб ўқитувчилар билан одатдагидек беш-ўн дақиқа чойлашиб, гаплашиб ўтириш эса кўнглига сиғмади. Бекатга энг яқин йўл университет биноси ёнидаги автотўхтов орқали ўтарди. Йўлни шу ёққа қараб солди. Аксига олиб автотўхтовда боя дарсдан чиқариб юборилган Сарвар ва унинг уч-тўртта шерикларига дуч келиб қолди. Сарвар курсдошлари билан машинага энди ўтирмоқчи бўлиб турган экан.\n– Ия, пропессор, ўзларими! Ўтири-и-и-и-нг, – деди Сарвар истеҳзо билан, – уйизга обориб қўямиз!\n– Раҳмат… – профессор машинанинг ёнидан тезгина ўтиб кетмоқчи бўлди, аммо Сарвар икки-уч одим отиб, шартта йўлини тўсиб чиқди.\n– Маънавия-я-ят, адабиё-ё-ёт, дейсиз. Нима қилиб берди ўша маънавияту адабиёт сизга? Ёшиз элликни қоралабдию битта валасапид олиб минолмейсиз, пропессор! – талаба бу сўзни шунақа оҳангда талаффуз қилдики, профессорнинг ичи нақ музлаб кетди. Бирдан қаҳри келди. Шартта Сарварнинг ёқасидан олмоқчи, ҳатто қаншарига бир мушт тушуриб унини ўчирмоқчи бўлди, лекин шайтонга ҳай берди, ўзини босди.\n– Гап уловда эмас. Сарвар, гап…\n– Нимада бўлмаса, муҳтарам пропессор, нимада? Сиз нимеиз билан менга, ану боллага ўрнак бўласиз, а, нимеиз билан?! – талаба машинада ўтирган курсдошларига қўли билан ишора қилди. – Мақтана оладиган ҳеч вақоиз йўқ-ку, яна мени аудиториядан ҳайдайсиз! Сизди изиздан боришимиз учун, айтинг, ўзиз жамиятда эътибор топдизми, а, топдизми?.. Менга қаранг, ҳой, пропессор! Ўзиз тушуниб етдийзми-йўқми, билмадим-у, лекин бугун сиз копейка бўлиб қолгансиз, эшитяпсизми, копейка! – талаба қўлини бигиз қилди ва “бигиз”ни профессорнинг кўксига қўйиб бир нуқиди-да, қайрилиб машинаси томон кетди. Профессор турган ўрнида тошдек қотди. Боягина ботинида туғила келаётган қаҳр дунё юзини кўрмади – ўша ерда бўғилиб ўлди. Унинг ўрнида алам, ўкинч, тушкунлик қоришмасидан иборат недир туйғу пайдо бўлди. Шу асно Сарварнинг машинанаси профессорнинг ёнидан ўтатуриб илкис тўхтади. Сарвар машинага қаттиқ-қаттиқ газ берган эди, темир матоҳ турган ўрнида бир неча бор кўтарилиб тушди, сўнг бир силкинди-да шамолдек елиб кетди. Орқасида кўтарилган чанг ва тутун келиб профессорнинг юзига, оппоқ кўйлагига урилди…\nКечаси профессор алламаҳалгача мижжа қоқмади. “Мен қандай ҳолга тушиб қолдим? Бошқалар-чи? Ким тўғри йўлда ўзи – менми, бошқаларми?” деган савол миясини пармадек ўйиб ташлади. Ағдарилди, туриб ўтирди, юрди, сўнг яна ётди. Ниҳоят, тонголди кўзи илиниб, туш кўрди. Унда улкан издиҳом – одамлар оқими бир томондан иккинчи томонга қараб худди бир нарсадан қуруқ қолаётгандек ошиғич ҳаракатланиб бораётган эмиш. Профессор тушунибдики, бутун одамийзод шу издиҳомда тўпланганмиш. Жамики ирқ, жамики дин, жамики миллату элат, борлиқ касбу кор вакиллари, эркагу аёл, ёшу қари – ҳамма-ҳамма шу оқим бағрида одимлаб борармиш. Профессорнинг ўзи ҳам оқимнинг аввалида – ён томонда бўлиб, одамларга юзланган кўйи бир нималарни тинмай уқтирар, одамлар эса унинг гапларига сира қулоқ солмас, аксинча, ким ошкора, ким мийиғида кулару ҳеч ким йўлидан қолмасмиш. Бунга сари профессор овозини борича бақирармиш: “Ахир, бу йўлнинг адоғида тубсиз жарлик бор, эшитяпсизларми, тубсиз жарлик?!..”\nПрофессор ўз овозидан чўчиб уйғониб кетди. Аммо ҳушига келолмай анчагача шу биргина жумлани ўнгу туш оралиғида такрорлаб ётди: “Ахир, бу йўлнинг адоғида тубсиз жарлик бор, эшитяпсизларми, тубсиз жарлик?!..” Сўнг бирдан ўнги ғолиб келдию сўзлашдан тинди. Қўзғалиб ўтирди. Яхшиям хотини ёнида йўқ экан. Йўқса, унинг ўтакаси нақ ёриларди-я! У компот ёпаман дея ошхонада куймаланаётганди, ҳали ҳам ўша ерда чоғи. Профессорнинг хаёлида яна тушдаги воқеа гавдаланди. “Тавба, йўл бошида тубсиз жарлик бор эса ва мен буни билганим ҳолда нега гумроҳ одамлар билан бирга ўша ёққа одимлаб боряпман экан, боз устига, жарлик бор, дея жар солишим нимаси? Ахир, жарликдан хабари бор киши йўлини бошқа томонга солмайдими?..” деди ўзига ўзи. Қараса, совуқ тердан усти боши шалобба бўлаёзибди. Туриб ювиниб келди. Сўнг бошдан оёқ кийимларини алмаштириб яна ўринга узанди…\nКўзи энди илинибди ҳамки, хотини чойга чақириб кирди.\n– Вақт алламаҳал бўлди, дадаси. Дарсиз бормиди? Туринг, нонушта тайёр.\n– Иштаҳам йўқроқ. Менсиз ичаверинглар… – кўзларини ишқади профессор.\n– Ҳа-а, бўпти, – норозиланиб хонадан чиқди хотини.\nПрофессор ювинди, кийинди, портфелини олиб эшикка қараб йўналди. Бирпасдан сўнг бекатга келди. Кўнглига қулоқ солиб, ишхонага оёғи тортмаётганини ҳис қилди. Ахир, яна ўша тарбиясиз, олифта ва тайинсиз талабаларнинг қошига борадими? Бориб нима қилади? Нима дейди? Уларнинг маънодан холи кўзларига – нигоҳсиз кўзларига беҳуда боқиб, маъно қидирадими? Талаба эмиш яна булар! Қани энди шуларнинг олдига бормаса! Бормасликнинг иложи бўлса!.. Елкаларини босиб турган тириклик ва тирикчилик деган юклар, буларнинг қаршисидаги бурч ва масъулият деган “аскар”лар кўнгилнинг этагини тутиб кетишга йўл қўмайди-да! Йўқса, нима қилишни ўзи биларди… “Майли, ёзга, таътилга ҳам оз қолди. Бир келсин, тоққа, далаларга чиқи-и-иб кетаман. Ҳаммасини унутаман. Ўзимга келаман. Ахир, оталар ва болалар ўртасидаги тушунмовчилик бобомнинг замонидан бери бор. Эҳтимол, ҳаммаси жуда-а-а мен ўйлаганчалик эмасдир. Ошириб юбораётгандирман. Эҳтимол, хотин тинимсиз жавраб қулоғимга қуйиб келаётганидек, ҳамма гап ўзимдадир: ўзим замондан орқада қолган, ўзим чарчаган бўлсам керак. Болаларда айб йўқдир, улар билан баҳслашиш, талашиш эмас, уларга қулоқ солиш, тушуниш ва ён босиш йўлидан боришим тўғрироқдир…”\nШуларни ўйларкан, профессор университетга элтадиган автобусга чиқиб олди.\nДарслари доимгидек кечди – талабалар ё бир-бирлари билан гаплашиб ё ўзлари билан – ўз хаёллари билан банд бўлишди. Профессор эса ўзини қайта тарбияламоққа уринди: ўтиши керак бўлган дарсни ўтиб, айтиши лозим бўлган гапни айтди, “қулоқсиз” ёшларнинг куракда турмайдиган гап-сўзларига, хатти-ҳаракатларига эътибор бермасликка ҳаракат қилди. Биласизми, уддасидан чиқди-ей!.. Ниҳоят, машғулотлар тугаб, уйига қайтар экан, ўз-ўзидан мамнун бўлиб кетди: “Замон сенга боқмаса, сен замонга боқ!” деганлари балки шудир, – пичирлади гапиравериб қуруқшаб қолган лаблари. Ахир, хотиним ҳам минг йилдан бери қулоғимга шуни уқтиради-ку…\nБироқ… бироқ кечаси билан тузукроқ ухлай олмай босинқираб чиқди профессор. Қалбига қулоқ тутса, ўзидан, кечаги қилмишидан чунон норози экан. Шунда ёнида пишиллаб ухлаб ётган хотинини бир туртиб уйғотиб, замонга боққан-боқтирган кўзларини ўйиб олгиси келди. Туриб ваннахонага кирди, узоқ, жуда узоқ чўмилди. Бутун баданини икки қайта, уч қайта, ўн қайта совун суриб ювди. Гўё вужудига шилимшиқ ва қўланса бир нима теккану уни минг қайта ювиб ташласа ҳам аримаётгандек, танасига қўшилиб, унинг бир қисмига айланиб кетгандек туюлаверди.\nИштаҳаси бўлмаса ҳам аччиқ кўк чой ичиб ўзига келмоқ қасдида ошхонага кирди – бориб ўз ўрнига чўкди.\n– Ассалому алайкум! – аввал қизи, кетидан ўғли салом бериб кириб жойларига ўтиришди.\n– Ваалайкум ассалом! – болажонларим, яхшимисизлар? – сўради ота.\n– Ҳа, дада, яхшимиз, – жавоб берди ўғил.\n– Ўзиз ҳам яхшимисиз? – ширинланиб сўради қиз.\n– Шукур, яхшиман, қизим.\nБолалар шоша-пиша нон ушатиб, чой қуюшар экан, профессор гап қотди:\n– Қараб турсам, кап-катта бўп қопсизларми. Ҳадемай, лицейни битириб, институтларга кираман, дерсизлар. Қани ўғлим, аввал сен айт-чи, ким бўлмоқчисан?\nЎғил отасига бир қараб олди-да, хотиржам оҳангда:\n– Компьютер дастурловчиси, – деди.\n– Ҳммм, – деди ота. Сўнг қизига юзланди: – сен-чи, ойим қизим?\n– Келиб-келиб энди сўрайсизми? Қанақа отасиз ўзи?.. – жавради чой қуяётган хотини.\nПрофессор жим бўлиб қолди. Болалар эса ҳеч нима бўлмагандек апир-тапир нонушта қилишди-да, “биз кетдик” деганча туриб кийиниш учун ўз хоналарига йўналишди.\n– Оғзизга талқон солиб олганмисиз, нега индамайсиз? – янди эрни хотин.\n– Нима дей, хотин, нима? – қўлларини икки ёнга ёзди профессор. – Боллардан лоақал биттаси касбимнинг этагидан тутармикан, деб ширинхаёл бўлиб юрганим алам қилиб кетяпти, билсанг!..\n– Сизнинг соҳангиз?! – ажабланди аёл. – Ўйлаб гапиряпсизми, нима бор экан ёшларга, номиям, супрасиям қуриб қолган сизнинг соҳангизда?\n– Ҳа-а-а, – деди профессор чўзиб, – нима бор экан ёшларга менинг соҳамда?.. Мен буни болаларнинг ўзидан сўрайман, сендан эмас, тушундингми! – профессор шахт билан қўзғалиб ўғлининг ортидан хонасига кирди…\n– Келинг, дада, – ҳайрон бўлди ўғил отасидаги тараддудни илғаб.\n– Ўғлим, нега айнан компьютер соҳасини танламоқчисан? Менинг соҳам-чи? Қара, умрим бўйи қанча китоб йиққанман, қанчадан қанча ўйлаб қўйган лойиҳаларим бор. Уларнинг ҳаммасига менинг умрим етмайди. Балки давом эттирарсан, деб юрган эканман, – негадир айбдорона қаради ота ўғлининг юзига.\n– Дада… – дабдурустдан керакли сўзни тополмай каловланди ўғил, – дада мен йўлимни танлаб бўлганман…\n– Шошма, ўғлим, шошма! Аввал яхшилаб ўйлаб кўр…\n– Дада, тўғри, биламан, ишизни яхши кўрасиз, лекин мениям тушунинг, аччиқ бўлса ҳам айтаман, ҳозир замонбоб соҳа эмас сизнинг соҳангиз. Мен жамият сўраётган соҳани танладим. Эътибор бериб, эътибор кўриб яшашни хоҳлайман, одамдек яъни… дада…\nПрофессор нима дейишини билмай қолди. Ўғлининг елкасига аста уриб қўйди-да, хонадан хомуш чиқди.\n– Нима, биз одамдек яшамадикми?.. – лекин бу саволни профессор ўғлига эмас, хаёлидаги ўзига берарди. Чунки ўғлининг гаплари унга жуда оғир ботганди. Шунинг учун ҳам у билан суҳбатни давом эттиролмади. Ахир, бугунги ёшларнинг деяли ҳаммаси ўғлига ўхшашмайдими? Ўхшагани учун ҳам профессорнинг дарсларига бегона улар! Тавба-а-а, ҳаё-ҳуйт дегунча дунё қанчалар ўзгариб кетди-я!.. Тоффлернинг “Учинчи тўлқин”идан эсяптими дейман бу совуқ шабадалар? Балки совуқ эмасдир. Менга шундай туюлаётгандир. Давроним ўтиб, усти-бошим юпқалашиб қолгандир менинг. Наҳотки, чиндан ҳам замоним ўтган бўлса? Ана, тараққиётнинг чўққисига чиққан Япониядек давлатининг чўнг раҳбарларидан бири гуманитар фанларни олий ўқув юртларида ўқитишнинг ҳожати йўқ, депти. Тўрттагина университет ректори унинг гапига қарши чиқибди. Қолганлари-чи? “Хўп” депти-ей, хумпарлар! Шунақасиям бўладими? Нимаймиш, гуманитар фанлардан жамиятга реал фойда йўқмиш. Ҳаётга прогматик қараш керакмиш! Жамиятга жарақ-жарақ пул олиб келадиган, уни моддий-техник жиҳатдан ривожлантирадиган соҳаларга эътибор қаратиш керакмиш… Бу яхши, керак. Лекин инсонни ким тарбиялайди? Ўша жарақ-жарақ фойдани қўлга киритган инсонда инсонлик бўлмаса, у ўта хавфли махлуққа айланмайдими?.. Буни ўйлайдиган қолдими ўзи дунёда? Фойда кетидан қуваверсак, қув-қув пойгага айланиб, бизни ҳув ана ўша чоҳга олиб бориб қулатмайдими?..\nПрофессор ўйлаб ўйининг охирига етолмасди.\nЭнди мана шу такасалтангларга енгилиб, орқасидан эргашишимиз керакми? Инсоният минг йиллар давомида мисқол-мисқол тўплаган маданият, маънавият, эзгулик, оқибат, санъат, адабиёт… деган тушунчаларнинг бари энди кераксиз матоҳга чиқадими?..\nПрофессор ичида шуларни ўйлашга ўйларди-ю, аммо зоҳиран талабаларнинг ғашини келтирмасликка ҳаракат қиларди: уларга танбеҳ бермас, танқид қилмас, дарсдан қувиб солмасликнинг пайидан бўларди. Шовқин жуда кучайиб кетса, сўзлашдан тиниб бирпас кутарди. Сўнг яна маърузасини давом эттирарди. Шундай қилса, ҳаммага яхши бўлади деб ўйлади: раҳбариятга ҳам, талабаларга ҳам, ҳатто ўзига ҳам. Раҳбариятга шунинг учунки, ишхонада муаммо чиқмайди, “Боғдодда тинчлик” бўлади. Талабаларга шунинг учунки, уларнинг кайфияти бузилмайди, ҳар ким кўнгил ройишига кўра юраверади. Ўзига шунинг учунки, бор-йўқлиги билинмай ишлаётган ўқитувчидан ҳозирги раҳбарият ҳам, ҳозирги талаба ҳам рози бўлади, натижада профессорнинг иш фаолиятига “яхши”, ҳатто “юқори” баҳо берилади. Демак, у ишини йўқотиб қўйишдан чўчимай ишлай олади. Кўриб турибмизки, келушув деганлари ҳамма томонга бирдек фойдали чиқиб қолди. Негадир профессор бу ҳақда илгари сира ўйламаган экан. Ҳаёт мажбур қилдики, энди ўйлай бошлади: “Дунё деганлари асли ён босиладиган, муросаи мадора қилинадиган жой экан! Милиён йиллардан бери кун билан тун, ер билан кўк, ой билан қуёш, эзгулик билан ёвузлик, эркак билан аёл… бир-бирларига мудом ён босмадими! Яъни тун чекинганда кун чиқди, ёвузлик таслим бўлганда эзгулик майдонга тушди ва ҳ.к… Мен ҳам шундай яшайман, тамом-вассалом! Мана, ҳаётнинг сири нимада экан!..”\nАммо профессор кечаси ўша қўрқинчли, ўша қора тушни узоқ, жуда узо-о-о-оқ кўрди. Эрталаб лабларига учуқлар тошиб уйғонди. Келишув ҳақида ўйлаган кундан бошлаб Худонинг берган туни ўша тушни кўрди, кўраверди. Ҳар гал гурас-гурас оқиб бораётган издиҳомга қараб: “Ахир, бу йўлнинг адоғида тубсиз жарлик бор, эшитяпсизларми, тубсиз жарлик?!..” деб ҳайқирар экан, чўчиб уйғониб кетаверди. Хотинини ҳам уйғотиб юбораверди. Кейин то тонггача болахонага ўтиб, у ёқдан бу ёққа юриб чиқаверди. Сўнгги пайтлар хотинини қўрқитиб юбормаслик учун ҳатто болахонада, шундоқ пол устида ухлашни одат қилди. Туш эса… ўша қўрқинчли туш болахонага ҳам бостириб кириб келаверди…\n– Устоз, ассалому алайкум!\nПрофессор ортига бурилиб шогирдини, аудиториянинг охирги ўриндиғида ўтириб унинг маърузаларини жон-қулоғи билан тинглайдиган талабани кўрди.\n– Ваалайкум ассалом! Яхшимисиз?\n– Устоз, майлими сизни бекатгача кузатиб қўйсам?\nУлар одамлар орасидан бирпас индамай юришди.\n– Бирон нарса сўрамоқчи бўлсангиз, тортинмай сўрайверинг, – деди ниҳоят профессор сукутни бузиб.\n– Ҳа, сўрамоқчиман, устоз, – юзи қизаринди шогирднинг.\n– Қулоғим сизда.\n– Устоз, ижтимоий-гуманитар фанларнинг кам ўқитилиши ва ўқилиши билан дунёнинг кейинги чорак асрдаги аянчли ҳоли ўртасида боғликлик бор, деяпсиз. У ҳолда, ўша фанлардан бири бўлмиш адабиётнинг жамиятдаги конкрет вазифаси нимада? Унинг бугунги дунёдаги ўрни, роли, аҳамияти нималардан иборат?\n– Ҳамма гап шунда-да, мана шу саволнинг жавобида! – деди профессор, – жавобнинг қониқарсиз эканлигида. Дунё харитасини кўз ўнгингизга келтираоласизми?\n– Мана, келтирдим, – жилмайиб деди талаба.\n– Харитадаги ер шари, бизнинг, бутун инсониятнинг умумий уйимиз, а! Лекин ана шу шар бугун жиддий хавф остида турибди. Бугун ер шарида учинчи дунё урушини келтириб чиқариши мумкин бўлган бешта реал уруш ўчоқлари бор, дейилмоқда. Гап сонда эмас, лекин хавфнинг борлиги факт, тўғрими?\n– Ҳмм, – сасланди талаба.\n– Хўш, қаердан келмоқда шунча хавф, шунча таҳлика?\n– Сабаблари кўп-ку, устоз.\n– Тўғри. Лекин ўша сабабларнинг ҳам сабаби бор бўлиб, оти – жаҳолат. Жаҳолат маънавиятсизлигу маърифатсизликдан келади. Ҳаммага керак бўлган чин адабиёт эса, ана шу маънавияту маърифатнинг, инсонийликнинг – гуманизмнинг асос пойдеворидир.\n– Ахир, ўзингиз айтар эдингиз-ку: “инсоният маърифатчилик даврини яшаб ўтди. Бу даврда ҳамма маърифатли бўлса, кун келиб улар орасидан сайланган шоҳ ҳам маърифатли бўлади ва дунёда ҳал қилинмаган бирон муаммо қолмайди. Лекин вақтлар ўтиб, бу ғоя ҳам хомхаёл эканлиги аён бўлган”, деб.\n– Тўғри. Бу ҳам бир босқич эди. Лекин эътибор берган бўлсангиз, ана шу даврларни бошидан кечирган миллатлар бугун жаҳонда ҳар жиҳатдан илғор бўлиб турибди. Ўтмишга мурожаат қилсангиз ҳам, муқаддас динлар мағзига эътибор берсангиз ҳам битта ҳақиқатга дуч келаверасиз: ўқиган билан ўқимаган, билган билан билмаган, маърифатли билан маърифатсиз… ҳеч қачон тенг бўлмаган.\n– Гапларимни оғир олмангу, устоз, аммо бир гапни сизга айтишим керак.\n– Сизнинг маърузаларингиз бошқача… қандайдир сирли сеҳрли, худди эртакка ўхшайди. Менга ёқади улар. Аммо… аммо дунё билан сизнинг маърузаларингиз ўртасидаги алоқани кўпинча тополмай қийналаман. Дунё аллақачон бошқа ўлчовлар билан яшаяпти. У сиз айтаётган маънавиятга ҳам, унинг пойдевори деганингиз адабиётга ҳам этак силтган. – Талабанинг кўзларида, гапириш оҳангида устозини аяш, асраш, унга ачиниш ҳислари яширин эди.\n– Буни биламан. Лекин гап бутун инсониятнинг ҳаёти ҳақида кетяпти. Кимларгадир менинг гапларим кулгули бўлиб туюлиши мумкин. Лекин гапнинг нақди шуки, бугун дунё қутқарув ҳалқасига эҳтиёжманд бўлиб турибди. Дунёни бир ўзим қутқараман, деган баландпарвоз фикрдан тамомила йироқман. Бир ўқитувчида бундай имкон нима қилсин! Айни дамда, шу нарса ҳақиқатки, бугун дунёнинг инсониятни турли балою қазодан халос қилишга бел боғлаган миллионлаб фидойи ва билимдон ўқитувчиларга эҳтиёжи бор. Дунёни қутқарса, инсоннинг илми, маърифати, маънавияти, эзгулик томонда туриши қутқаради. Лекин у ўз ҳолича ҳеч ким! Ўқитувчи аудиториясиз ҳеч ким! Яъни мен сизсиз, сизларсиз ҳечкимман! Аудитория – мисли қанот. Ўқитувчининг эзгу ниятлари шу қанотлар ёрдамидагина кўкка парвоз қила олади. Бугун ҳеч ким бир ўзи ҳеч нима қила олмайди. Бир инсон нима ҳам қила оларди? У – ожиз, шунчаларки, кези келганда, Искандардек ярим дунёни эгалладим деб турганда битта чивиннинг чақишидан оёқ-қўлини узатиб қолиши мумкин. Шу билан бирга, ўша битта одамнинг ҳам қўлидан келадиган кўп иш бор. Ҳамма ҳам ўша битта одамга ўхшаб иш тутса, бутун олам битта яхлит муштга айланади-да мавжуд муаммонинг башарасига керакли зарбани беришга қодир ҳолга келади.\n– Ўша Искандарнинг ҳам устози бўлган – Арасту! Лекин бу нарса шогирднинг жаҳонгирлик даъвосидан қутқариб қололмаган-ку. Натижада қанчадан қанча бегуноҳ одамларнинг қони тўкилган, устоз.\n– Арасту – буюк устоз. Дунёга келиб-кетган жиддий олимларнинг деярли ҳаммаси қайсидир маънода, – бевосита ёки билвосита, – унинг шогирдлари ҳисобланади. Лекин бугунги дунё Арасту замонига қараганда таниб бўлмас даражада ўзгариб кетган. Бугун инсон қўлида бир неча дақиқалар ичида ер юзини кунпакун қилишга қодир қуроллар тўпланган. Илгари ўзга бир мамлакатни вайрон қилиш учун бутун бошли қўшин юбориш керак бўлса, бугун битта жоҳил подшоҳнинг буйруғи билан босиладиган тугмачанинг ўзи етарли бўлиб қолди. Бас, шундай экан, бугунги ўқитувчининг зиммасидаги масъулият янада оғир. Чунки ўша жоҳил подшо ҳам қачонлардир бир ёки бир неча ўқитувчининг шогирди бўлган-да…\nБу орада улар бекатга етиб бўлишган, профессорнинг автобуси ҳам қийшайганча ғилдираб келарди. Профессор уловга чиқиб, ойнадан талабага маъюс табассум қилди. Талаба қўлини “хайр”га кўтариб, жилмайишга уринди. Аммо унинг юзида шундай бир ачиниш ифодаси муҳрланиб қолгандики, жилмайиш билан уни аритиб бўлмасди. Профессор буни сезди, лекин нима ҳам қила олади, унинг бўлгани – шу, у бошқача яшай олмайди, икки дунёда ҳам…\nКечки овқатдан сўнг профессор қизининг хонасига озгина ишонч, озгина умид ва озгина илинж билан кириб борди. Чунки ўғлининг касб борасидаги кескин жавобидан сўнг отанинг кўнгли оғриб қолганди. “Қизбола юмшоқ келади, тушунадиган бўлади”, деб ўйлади.\n– Қизим, балки сен менинг изимдан борарсан? От изини той босса яхшида. Чунки ҳаммасини бошдан бошлашингга тўғри келмайди, аксинча, тайёр ишни давом эттирасан-қўясан. Ўзим сенга ёрдам бераман. Менинг, биласанми, ўҳ-ҳў-ў-ў, қанча “бисмиллоси”ни айтиб қўйган ишларим, режаларим бор…\n– Дада-а-а! – Қиз бу сўзни шундай оҳангда айтдики, “бир!” деганда отанинг озгина ишонч, озина умид ва озгина илинжининг ҳаммаси тутдек тўкилиб оёқлари остига тушди. Бу сўз оҳангидан профессор: “Нималар деяпсиз, дада? Шу замонда ҳам одам адабиётнинг бошини тутадими? Мундо-о-оқ атрофга қарасангиз-чи! Қараб, одамлар қандай яшаяпти, нималарга интиляпти, қизиқиб кўрсангиз-чи! Китоб титиб, чанг ютиб, устига устак, битта тузукроқ уйда яшамай, битта тузукроқ кийим киймай, ҳаммага масхара бўлиб, ҳамманинг қўлига қараб ўтишни менга раво кўрасизми?!..” деган маънони уқди. Найзаси синиб, қалқони тешилган баҳодирдек синиқиб қизининг столи устига қаради сўнг: аллақандай ранг-баранг идишлар, бўёқлар, яна биология, кимёга оид китоблар, модага тегишли журналлар. Очиқ турган нотбукда ҳам аллақандай қимёвий тенгламалар кўзга ташланади. Ахир, у врач-косметолог бўлмоқчи-ку!… Профессор қизининг хонасидан ўғлининг хонасидан қочганда-да тезроқ қочиб чиқди. Ўзини ёп-ёлғиз ҳис қилиб чиқди. Воҳ, атрофи тўла олам, лекин уни тушунадиган бирон зот йўқ экан бу оламда! Ўй ва ҳисда бир бўлмаса, таналарнинг бирга бўлиши, бирга юриши, бир уйда истиқомат қилиши инсонни ёлғизликдан халос этмас, этолмас экан. Буни профессор шу ёшга кириб энди тушунди. Энг яқинлари деб билган оиласи, ўғли, қизи, яна қанчадан қанча талабаларига юзма-юз келиб тушунди: у чиндан ҳам ёлғиз экан, ёп ёлғиз!..\n– Наҳотки, замондан орқада қолиб кетган бўлсам? Аммо қандай қилиб? Ахир, замон билан ҳамқадам келаётган, замон билан ҳамнафас эдим-ку! Нима содир бўлдики, қисқа вақт ичида мен ва замон ўртамизда мана шундай чоҳ пайдо бўлди? – Профессор қалбининг туб-тубида бу саволларнинг жавобига ўхшаган нималарнидир ҳис қиларди-ю, лекин бунинг жавоб бўлиб- бўлмаганини аниқ билмасди. – Эҳтимол, бу бор-йўғи оталар ва болалар, уларнинг ёши, дунёқараши ўртасидаги тафовутдир. Ваҳима қилишнинг, худди охирзамон келгандек титраб-қақшашнинг ҳожати йўқдир. Ахир, инсоният эсини танигандан буюн шундай – оталар болалардан, болалар эса оталардан норизо бўлиб келмадими? Келди. Хўш, нега бугун айюҳаннос солиш керак экан?..\nПрофессор ушбу мушоҳадаларининг ғоят мантиқли эканини билар, лекин ўз замонининг ҳоли эски замонларникидан қиёс қилиб бўлмайдиган даражада қалтис эканини ҳам тушуниб эзиларди. У ҳам бўлса, ўтган замонларда инсоният қўлидаги қурол бугунгидек кўп ва хўп эмасди. Ер юзи аҳолиси ҳам бугунгидек урчигандан урчиб, йўлда юрса, бирининг елкаси иккинчисиникига тегиб кетадиган даражада бир-бировига яқин келиб қолмаганди у вақтлар. Гапнинг индоллоси, бир жойда уруш чиқиб, ўша ер аҳолиси бутунлай қирилиб кетса ҳам, бошқа жойлардаги аҳоли бундан тамомила бехабар эмин-эркин яшаб юришаверарди. Энди-чи? Энди дунё улкан, яхлит бир майдонга айланиб бўлди. Энди унинг бир бурчагида кичик бир ёнғин чиқса, нариги томони ҳам баравар куйиб кул бўлади. Уруш чиқса ҳам натижа шундай – дунё остин-устун бўлади-кетади. Энг ёмони – дунёни кўз очиб юмгунча остин-устун қилиб юборадиган қурол-аслаҳалар бошқарувига маърифатсиз, дину иймонсиз, манқурт одамлар тобора ёвуқлашиб бормоқда. Мана – нима профессорнинг ўйлатади, даҳшатга солади…\nПрофессор маърузадан чиқиб, кафедрага келса, у ерда бундан саккиз-ўн йиллар бурун университетни битириб, академияда тизимида ишлаётган шогирдларидан бири кутиб ўтирган экан. Бағирлашиб қуюқ сўрашишди.\n– Бормисиз, шогирд? Анчадан бери кўринмайсиз, камномасиз? Гапиринг энди, қандоқсиз? – севинганидан баланд овозда пайдар-пай савол берарди профессор.\n– Устоз, мумкин бўлса, ҳовлига – кўшкка чиқайлик, гапим бор, – деди жавобан қимтиниб шогирд.\nУлар биргалашиб кафедрадан чиқишди.\n– Биласизми устоз, ҳаммаси жудаям ёмон, – деди шогирд улар кўшкка келиб жойлашгандан сўнг устозининг кўзига тик қараб. – Сандиқда чанг босиб ётган дипломимни олиб келиб йиртиб, майда-майда қилиб, университет дарвозаси олдига отсамми, деб ўйлаб юрибман…\n– Ия-ия, иш шунчалар чатоқми? – ташвишланди профессор.\n– Баттар, устоз, баттар! – бир ютиниб олиб давом этди шогирд. – Ишсиз, иш ахтариб, тополмай юрганимга бир йил бўлди. Бошқа, замонбоб, жамиятбоб соҳаларда ўқимаганимчун минг-минг пушаймонлар еб юрганимга эса кўп бўлди. Лекин бу ҳали ҳаммаси эмас. Аммо ҳаммаси шундан бошланди.\n– Нима бўлди, яна?\n– Адабиёт деймиз, маънавият деймиз, у нима беради инсонга, устоз? У ҳаётнинг ўзи эмас-ку!\n– Ҳаётнинг ўзи эмас, лекин ҳаётдан ташқарида ҳам эмас. Унда ҳаёт бор.\n– Буларнинг ҳаммаси чиройли гаплар!\n– Асло ундай эмас!\n– Нега унда мен йўлимни топиб кетолмадим? Нега ишсизман, нега руҳим чўкиб кетган, нега яшагим келмай қолган? Хотиним ўғлимни олиб мени ташлаб кетган. “Садқаи эркак кет!” – дея қарғаб кетган. Энди кўринг ҳолимни: садқаи ота ҳам кетиб турибман – биттагина боламнинг алиментига ҳам пул тополмаяпман. Йўқ, мен ношуд эмасман, данганса ҳам эмасман, мен бор-йўғи ўз ишини жону дилидек севадиган битта мутахассисман. Мен шу касб учун ўн йиллар давомида ўқидим, заҳмат чекдим. Энди бошқа иш қилолмайман, ахир, устоз!..\n– Бошингга тушган кўргиликларда адабиётнинг айби йўқ.\n– Бор! Бўлганда қандоқ!..\n– Қандай айб экан?\n– Адабиётни ҳаёт деб ўйлабман. Билсам, ҳаёт бошқаю адабиёт бошқа экан!\n– Адабиётни тирикчилик манбаига айлантирмаслик керак.\n– Тирикчилик манбаи?!.. Мен уни тириклик манбаи деб янглишдим, устоз! У на унисига ва на бунисига ярамай қолди бугун, тушуняпсизми, ярамай қолди!..\n– Чуқур кетиш ҳамма соҳада янглишларга, боши берк кўчаларга олиб боради, унутма! Ҳатто динда ҳам аҳвол шу.\n– Эслайман: бир вақтлар курсдош дўстларимиз билан адабий давраларда “Адабиёт ҳамманинг иши эмас! У хослар учун. Адабиёт одамлар орасидан соғлом юраклиларни танлаб олади-да барини тузалмас дард ила сийлайди. Соғайишни истаганлар – хиёнаткорлар. Чинакам адабиёт доимий дардмандликдир!” дея юргич эдик. Энди кўринг ҳолимни: ўша гаплар ғирт олифтагарчиликдан ўзга нарса эмаслиги қисматим томонидан пешонамга ўйиб битилди. Менга керак эмас экан бундай беморлик. Мен оиламни қайтиб келишини, ўғлимни бағримга олиб, оталик меҳримни беришни истайман. Ошхонадан аёлимнинг куймаланаётганини, у ердан ҳаётнинг иси таралиб туришини, уйимни қабристон сукунати эмас, ҳаётнинг шовқини тутиб кетишини истайман! Устоз, мана мен истаган адабиёт, менинг адабиётим!\nПрофессор индамай қулоқ соларди.\nОллобердини эслайсиз-а, устоз? Курсда энг яхши ўқир, зўр шеърлар ёзарди.\n– Оллобердини, унинг шеърларини эсламай бўладими? Айтгандек, қаерда у?\n– Яқинда кўриб қолдим.\n– Катта бир маҳалланинг имоми бўлиб кетипти. Ҳаёти зўр!.\n– Шеър нима бўпти, шеър?\n– Шеърниям, адабиётни ҳам, касбни ҳам ташлабди, устоз. Адабиёт на бу дунёмга ярайди, на унисига. Диннинг йўриғи бошқа, у ҳар икки дунёмга асқотади, дейди.\n– Нега шундай қиласизлар, а? Нега адабиётни, адабиёт ишини, адабиёт билан боғлиқ касбни динга қарши қўясизлар? Ахир, адабиёт ҳар қандай юмуш билан шуғулланаётган инсоннинг кўнгил ҳоли-ку! Ҳатто ўша Оллобердининг ҳаётида, кўнглида юз берган ўзгаришлар ҳам адабиёт аслида! – ранжиб деди профессор.\n– Биламан, устоз, мен қарши қўяётганим йўқ.\n– Хўш, нега унда Оллобердига, оллобердиларга ҳавас қилиб келдинг?\n– Ҳавас ҳам қилаётганим йўқ, устоз. Мен ўз ишим билан шуғулланиб, одамдек яшасам, дейман! Лекин танлаб олган соҳамда рағбат йўқ. Рағбатнинг йўқлиги менга ўхшаган минг-минглаб ёшларнинг умидларини чиппакка чиқаряпти. Ҳозирги инсон – реалист. У атрофга тик қарайди. Ким жамиятнинг тўридаю ким пойгакда? – кўради, кузатади, таҳлил қилади, хулосалар чиқаради. Агар яхши тарбия кўрган инсон жамиятда қадр топаётган бўлса, у ҳам яхши бўлишга ҳаракат қилади. Акси тақдирда, яхшилик қилишдан, яхши бўлишдан қўлини ювиб қўлтиғига уради. Шундай эмасми, устоз?..\n– Назарияда шундайдир. Лекин сен амалга боқ. Амал билан ана шундай савил назарияларни синдириб яша!.. Таслим бўлиш керак эмас! Айниқса, эркак киши. Адабиёт бу сенинг кўнглингда яшайди. Ҳақиқий адабиётнинг жойи ўша ерда. Қўлинг нима иш билан банд бўлса бўлсин, у адабиётнинг ишини қиладими, диннингми ва ёки кетмон чопиб, ғишт урадими, бўйинбоғ тақиб юртни бошқарадими, фарқи йўқ, муҳими кўнгилни пок тут! Кўнгил – муқаддас даргоҳ, Оллоҳнинг назари тушадиган жой. Чин адабиёт ҳам ўша ерда туғилади ва яшайди…\nУстоз-шогирд яна анчагача кўшкда гурунглашиб ўтиришди. Бу гурунг шогирднинг бағридаги тошни аста-секин эрита бошлади. Тошнинг эриб, кўнгилнинг юмшагани шогирднинг кўз соққаларида пайдо бўлган намликда аксланиб турарди…\nЭртасига профессор аудиторияга кирди. Талабаларнинг жойлашиб-тинчишиб олишларини бирпас кутди. Сўнг томоқ қириб маърузани бошлади. Шу лаҳза аудиториядаги муҳит худди ҳаётдаги манзарани ёдига солиб юборди: унда тинчлик ҳам, шовқин ҳам, эътибор ҳам, лоқайдлик ҳам, шивир-шивиру ғивир-ғивир ғам, турли маънодаги қарашлар, хатлашишлар, хўрсинишлар, завқланишлар… ҳамма-ҳаммаси бор эди. Аудитория гўё улкан ер юзининг кичик бир макети эди. Профессор шунча йил дарс бериб бундай маъжозга илк кез дуч келиб турарди. Бу маъжознинг зимнида ҳаёт деб аталган уммоннинг борлиқ қатламлари ястаниб ётарди. Профессор буни теран англади, чуқур ҳис қилди. Бу шундай англаш, шундай ҳис қилиш эдики, энди у ҳеч қачон, ҳеч бир ҳолатда ўз ишидан чалғимайди. Зеро, аудитория бу ҳаёт эди, унинг ҳаёти!.. Энди у аудиторияни шовқин босиб кетса ҳам дарсни тўхтатмайди, нима қилса қиладики, лекин вазифасини адо этади – маърузани ўқийди. Ахир, ҳу-у-ув ана, улкан аудиториянинг бурчагида бир талаба бутун борлиғи қулоққа айланиб профессорни тинглаб ўтирибди. Бир ой, ярим ой бурун ўша талаба ҳам йўқ эди. У лоқайд талабаларнинг сафида эди. Энди эса йўқ! Энди у профессор орзу қилган, унинг хаёлидаги талабаларнинг сафида. Профессор ана ўша учун, қолганларнинг ҳам ўшанга айланиши учун дарс ўтади.\nУ маърузани бошлади.\n“Дунё улкан дарсхонадир. Унда ҳар ким бир пайтнинг ўзида ҳам ўқитувчи, ҳам ўқувчидир. Муҳими – кимдан бўлмасин, нимани ўрганишда ва кимга бўлмасин, нимани ўргатишда! Яна ҳаёт мобайнида нимага амал қилишда, кимнинг, ниманинг ёнида туришдадир. Ҳар кимнинг қаршисида мана шундай танлов – йўл туради. Биз йўлни танлар эканмиз, ўзимизни танлаймиз. Ўзимизни танлаб эса, дунёни, дунёмизни сайлаймиз! Бас, шундай экан, ҳаётимизнинг қандай бўлиши ана шу танловимизга боғлиқ! Магар ер юзини жаннатга айлантирсак, демак, жаннатга, магар унда дўзахни барпо этсак, демак, дўзахга муносиб бўламиз…”\nПрофессор дарсни якунлар экан, аудиториянинг бошқа бир бурчида яна бир талабанинг нигоҳида учқун сачраганини кўриб қолди. Оҳ, бу қанчалар улуғ ҳодиса эди у учун! Худди оламни қайта яратгандек ҳис қилди ўзини! Демак, у тўғри йўлда! Шунча хизматлари, меҳнатлари ва заҳматлари беҳуда кетмапти, сувларга оқмапти. Улар мана шу талабанинг юрагидаги музни эритиш ва эриган муз ўрнида муборак олов – маърифат оловининг ёқилишига сабаб бўлипти! Бу нигоҳлар аввалига йўқ эди, кейин биттаси туғилди, мана энди иккинчиси. Энди умид қилса бўлади. Энди дунёнинг ўз ўрнида қоим туриши ва бу собит дунёда инсонга муносиб ҳаётни яратиш учун бутун аудиториянинг нигоҳида ана шундай маърифат оловларини ёқади. У бунинг учун туну кун меҳнат қилади!..\nПрофессор уйига ширин ўйлар билан қайтди. Йўл-йўлакай маркетга кирди, эринмай бозорлик қилди. Ўз қўллари билан ош пишираман, дея ошхонага кириб, хотинига кўтаринки овозда “бугун сиз пишир-куйдирдан озодсиз!” дея эълон қилди. То паловхонтўрани пишириб дастурхонга тортгунга қадар овозини ўша пардада баланд қўйиб қизиқ-қизиқ гаплардан гапириб турди, ҳазил-мутойибалар қилди. Энди унинг кўзларига ота касбини эмас, замон талаб қилган касбни танлаган ўғил-қизининг тутумлари хунук кўринмай қолди. Ошни сузиб, ҳаммалари дастурхон атрофида жам бўлишганда ҳам ана шу кайфият уни сира тарк этмади. Аммо кечаси… кечаси тушида яна ўша йўлни, яна ўша издиҳомни, яна ўша жарликни кўрди ва қичқириб юборди: “Ахир, бу йўлнинг адоғида тубсиз жарлик бор, эшитяпсизларми, тубсиз жарлик?!..” Профессор мундоқ саросар солса, одамлар оқимида ўғли, қизи, хотини, шогирдлари, талабалари, хуллас, ҳаётда таниган-билган кимки бор бўлса, ҳаммасини кўрди. Улар ўша издиҳомнинг ичида одимларди. Профессор хушига келганда яна жиққа совуқ терга ботиб қолганди.\n– Сиз эрталабдан би-и-ир дўхтирга боринг. Йўқ, тонг отсин, яхшиси ўзим олиб бораман! – дея нариги омонга ўгирилиб ётиб олди хотини.\n– Эртага дарсим бор, бошқа куни, – деди аста профессор ва халатини кийиб болахонага ўтди.\nИштаҳасиз қилинган нонуштадан сўнг профессор портфелини кўтариб яна йўлга тушди. Икки тирбанд автобусни алмаштириб, ниҳоят, университетга етиб келди. Бекатда тушиб одимлаб бораркан, ўзига ўзи пичирлади: “Таслим бўлиш йўқ! Мен ўнгимдаги аудиторияни ислоҳ қила олсам бас, тушимдагиси ўз-ўзидан ислоҳ бўлади. Бунинг учун ҳеч қандай дўхтир-пўхтир керакмас. Мен ўз дардларимнинг табибиман. Одам 40 ёшдан кейин ўзига ўзи табаб бўлмаса, ҳолига маймунлар йиғласин! Фақат таслим бўлиш йўқ, профессор, таслим бўлиш йўқ, дедим сенга!..”\nПрофессор ана шундай қатъий қарор билан аудиторияга кирди. У ердаги вазият ҳар доимгидек туманли эди. Аммо профессор ана шу туманни тарқатаман, вазиятни ўнглайман, деб келди, ахир! Бас, у ўз қарорига муносиб кайфиятда бўлиши керак. Нафсиламрини айтганда, дунёнинг ҳоли ҳам мана шу аудиториядан сира фарқ қилмайди. Айни ўзгинаси деяверинг. Унда ҳам ярамаслар, ғаламислар, урушқоқлар, писмиқлар, адолатсизлар, бузуқлар… тўлиб-тошиб ётибди. Лекин ҳув анави икки жуфт нигоҳ янглиғ дунёни ислоҳ қиламан деган покдомонлар ҳам бор. Буни унутмаслик керак! Мана шу аудитория профессорга ажратилган чекдир! Дунёни тузатаман деган зот борки, тафаккур қилса, муҳаққақ равишда унинг ҳам тақдирига ёзилган бир аудиторияси борлигини кўради. Фақат ҳар кимнинг табиати, дунёқараши, таълим тарбиясию интилишларига яраша аудиторияси бўлади. Деҳқоннинг даласи – унинг аудиторияси, фаррош учун кўчалар ана шундай аудитория, ҳар қандай дин пешвосининг, ҳар қандай ижод аҳлининг аудиторияси – инсон қалби, профессорники эса, мана, қаршисида турибди, президент аудиторияси яна ўзига хос – у бутун бошли мамлакат. Ҳамма ўз чекига тушган аудиторияни яхши томонга ислоҳ қилиши лозим. Ҳар кимнинг ўз аудиториясини ислоҳ қилиши дунёни ислоҳ қилишига тенг! Инсон, ҳазрати инсон дегани ана шундай яшайди!..\n– Ассалому алайкум, азизларим! Бугунги дарсимиз “Жаҳон адабиётининг замонавий муаммолари” деб аталади. – Профессор шу бир жумлани айтишга айтдию илкис тўхтаб қолди. Чунки уни тинглаб ўтирадиган икки жуфт нигоҳдан биттаси йўқ эди. Ўша – биринчиси, профессорни ҳеч ким эшитмаган вақтда ҳам эшитган илк нигоҳ бор-ку, ўшаниси йўқ эди. Талаба ўтирган ўриндиқ бўш, худди ташлаб кетилган уйдек ҳувиллаб турарди.\n– Ана бу ерда ўтирган талабамиз қани? – дабдурустдан сўраб қолди профессор маърузани тўхтатиб.\n– У… у бир йилга академтаътил олиб кетди, – жавоб берди курс сардори ўтирган ўрнидан.\n– Нега бир йилга кетади? – Шошиб қолди профессор.\n– Шароити оғир. Ишлайди, ишлашга мажбур у.\nПрофессорнинг ичи шиғиллаб, оёқлари бўшашди. Ахир… ахир шу чоққача ўша талабанинг битта ўзи профессор учун бутун бошли аудитория эмасмиди! Ахир, неча бор ўша талабанинг бир ўзи учун дарс ўтиб чиқиб кетган эди у. Ўша битта талаба учун қўшимча адабиётлар ўқиб, алоҳида тайёргарлик кўриб келарди. Энди-чи? Энди нима бўлади?.. Аудитория сув қуйгандек жим-жит, ҳамманинг нигоҳи қулоғи янглиғ профессорга қадалганди. У гапириши, вазиятни қўлга олиши керак эди. “Таслим бўлиш йўқ! Мен ўз ишимни сидқидилдан адо этишда давом этавераман. Кун келиб, таътилга кетган талаба ҳам яна ўз ўрнига қайтади, тингловчи нигоҳлар сони кўпаяди, у бутун бошли аудиторияга айланади!” деди ичида ва маърузага қайтди: “Бугунги дарсимиз “Жаҳон адабиётининг замонавий муаммолари” деб аталади. Айтиш жоизки, замонавий муаммолар бевосита замондош инсоннинг ҳаёти, қисмати, кўнгли билан боғлиқдир…”\nДарс тугаб, профессор портфелини кўтариб бинодан чиқди. Аммо уйга боргиси келмасди. Чунки… чунки профессорнинг бағри узу-у-ун бир йиғига тўлиб кетганди. Куни кеча бир шогирди келиб, унинг маънавий кўксига бошини қўйган кўйи дардларини тўкиб, енгиллаб кетганди. Энди унинг ўзи шундай бир дўстга, шундай бир бағирга эҳтиёж сезиб турибди. Лекин қани ўша меҳрибон дўст, қани ўша тасалли бергувчи бағир?!.. Уйига борай деса, хотини ҳам, ўғлию қизи ҳам кўчани тўлдириб юрган миллион-милион одамлардан сира фарқ қилмайди: улар замоннинг фарзандлари – профессорни, унинг дардларини тушунмайди. Болаларининг томирларида унинг – отанинг қони оқиб турса ҳам, лекин ўй-у хаёлларида янги замоннинг кайфияти оқмоқда. Шунинг учун ўртада қандайдир бегоналик, тушунмовчилик бор. Ҳа-ҳа, бор! Тушунмаган кўкракка бош қўйиладими? Унга кўнгил очилиб, кўз ёш тўкиладими?.. Асло! Хўш, қайга борсин унда?..\nПрофессор портфелини қўлтиқлаганча азим кент кўчаларини айланиб юрди. Сўнг шаҳарнинг у чеккасидан бу чеккасига қатнайдиган катта-катта автобусларга чиқиб олиб кезди. Вақт алламаҳал бўлиб кетдиям, на уйга боришни истади ва на бирон бошқа гўша ахтарди. Ахир, кўнгилга қулоқ солса, у ерда ҳеч ким йўқ, атроф-жавониб ниҳоятда бегона бўлиб кетган. У ўз дардларини, кўзёшларини ёт қучоқлардан, ёт бағирлардан қизғониб келмадими? Қизғониб келди, ҳануз қизғонади. Шунинг учун ҳам уларни ёт одамларнинг нигоҳсиз кўзларига эмас, йўлларга – узун ва беминнат йўлларга сочишни афзал билди. Аммо буларнинг ҳаммасига қарама қарши, тинмай йўл босаётган профессорнинг лабларидан бир тилак дуодек тўкиларди: “Ҳали ҳаммаси яхши бўлади, ҳали дунё улкан бир аудиторияга айланади ва мен ҳам унда маъруза ўқийман!..”\n← Аввалги Аввалги Озод инсон ҳайратлари (Мел Гибсон)\nКейинги → Кейинги: Алибек Рустамов. Навоийнинг бадиий маҳорати


Орттирилган иммун тақчиллиги синдроми касаллигига қарши кураш бўйича жаҳон жамғармаси раҳбари Ричард Фичем шу йилнинг октябригача ОИТСга қарши кампанияни молиялашнинг аниқ режаси тайёр бўлади, деб хабар берди.\n17 январ 2021, Тошкент вақти: 05:16\nФичем бундай баёнот билан ОИТСга қарши кураш бўйича Барселонада бўлиб ўтаётган конференция чоғида чиқиш қилди. Анжуман иштирокчилари АҚШни СПИДга қарши курашга ўзининг молиявий ҳиссасини кўпайтиришга чақирмоқдалар.\nМутахассисларнинг ҳисоб китобларига кўра, ОИТСга қарши кураш жамғармасининг бир йиллик бюджети камида 10 миллиард доллар бўлиши керак. Жамғарманинг жорий йилдаги сарф- ҳаражати 10 миллиард долларни ташкил этади, холос.


«Атлетико»нинг дуранги - Offside.uz – Offside'да бўлинг, офсайдда қолманг!\n11/01, 12:45 0\nКоутиньо "Барселона"дан кетиши мумкинлигини инкор этмади\nДарио Срна фаолиятини якунлайди ва яна "Шахтёр"га қайтади\nСпорт вазирлиги ва ЎФА раҳбарияти аянчли аҳволга келиб қолган Тошкент вилояти академиясини кўздан кечиришди. У ердаги шароит қандай? (Фото)\n"Манчестер Юнайтед" тез орада "Кристал Пэлас" ҳимоячисини рекорд маблағ эвазига сотиб олади\n"Барселона" ва "Наполи" тарихий учрашувда майдонга тушишади\nУнаи Эмери "Арсенал"га Шотландия терма жамоаси аъзосини олиб келмоқчи\nАмерика кубоги. Ғолибликка даъвогар Аргентина гуруҳ босқичининг 2 та туридан сўнг охирги ўринга тушиб кетди\nАргентина – Парагвай 1:1 (видео)\nКолумбия - Қатар 1:0 (видео)\nБугун, 08:50 0 Янгиликлар\nСарри "Ювентус" қароргоҳига етиб келди (ФОТО)\nБугун, 02:05 0 Янгиликлар\nКолумбия – Қатар. Куадрадо ва Хамес асосий таркибда\n"Интер" 2 нафар футболчининг трансферини тўлиқ сотиб олди\nБугун, 01:25 0 Янгиликлар\nБугун, 01:15 0 Янгиликлар\nПСЖ "Наполи" ҳимоячиси учун 55 млн евро тўлашга тайёр\nБугун, 00:50 0 Янгиликлар\nБугун, 00:35 0 Янгиликлар\nБэйнс "Эвертон" билан шартномасини яна бир йилга узайтирди\nБугун, 00:20 0 Янгиликлар\nЛукас Торрейра яна Италияга қайтиши мумкин\n"Милан" янги бош мураббийини оммага эълон қилди\nКеча, 23:50 0 Янгиликлар\n"Андижон" - "Бухоро" учрашувидан кейин мураббийлар нима дейишди?\nМата яна икки йил Манчестерда қолади\nКеча, 19:45 0 Янгиликлар\nКеча, 15:40 0 Янгиликлар


Россия Фарнборода “кўзга кўринмас” учқичини намойиш этди\nБуюк Британияда бошланган «Фарнборо-2010» 47- халқаро авиакосмик кўргазмасида Россия ўзининг янги Т-50 (ПАК ФА) фронт авиацияси комплексини намойиш этди. “Сухой” компанияси томонидан яратилган ва чет элда “рус Стеллзи” деб ном олган қирувчи учқичга энг замонавий ҳавода ёқилғи қуйиш мосламаси ўрнатилган.\n5-авлод самолëтлари сирасига кирувчи PAK FA Fighter ҳар қандай учқичдан ҳавода ёнилғи қуйиб олиши мумкин. Мудофаа вазирлиги мутассадиларига кўра, Россиянинг "Звезда" илмий ишлаб чиқариш корхонаси ҳавода ёнилғи қуювчи учқичлар ва бунинг учун зарур бўлган мосламаларни яратиш борасида қатор буюртма олган.\nЯнги русумдаги мазкур учқичларга қадар Россия Федерацияси учқичлар учун ҳавода ёнилғи қуйиш тизимини ўзида ишлаб чиқармас эди. Шўролар даврида бундай мосламалар Тошкент авиация заводидагина ишлаб чиқарилган.


СУВЧИЛАРГА СЕРТИФИКАТЛАР ТОПШИРИЛДИ - IARC UZ\nСУВЧИЛАРГА СЕРТИФИКАТЛАР ТОПШИРИЛДИ\n12 окт 2020 08:19 4\nНукус шаҳрида сув хўжалиги ходимларининг малакасини ошириш бўйича ўтказилаётган ўқув курслари якунланди. Тингловчилар ўқувнинг кейинги кунида каналларда сув ўлчаш бўйича билимларини ошириш учун амалиётга чиқдилар.\nАмалиёт давомида Нукус шаҳри яқинида жойлашган гидротехник иншоотлар, жумладан, “Қизкеткен-Кегейли” ирригация тизимлари бошқармасига қарашли диспетчерлик хизмати фаолияти билан яқиндан тинишдилар. Шунингдек, «Қуванш-Жарма» каналига ўрнатилган “Ақлли сув” қурилмаси ва унинг ишлаш жараёни ҳақида мутахассислардан маълумот олдилар.\nАмалиёт давомида тингловчиларнинг ўзлари “вертушка” ускунаси ёрдамида каналдаги сув сарфини ўлчаш жараёнида қатнашдилар. Бу жараён ҳақида мутахассислар ва тажрибали сувчилар ёш мутахассисларга каналларда сув сарфини аниқлаш бўйича тушунчалар берди.\nЎқув курси якунида барча тингловчиларга сув хўжалиги соҳасида замонавий ахборот-коммуникация ва рақамли технологияларни қўллаш бўйича қисқа муддатли ўқув курсини тугатганлиги ҳақида сертификатлар топширилди.


'Истанбул - руҳингизни уйғотувчи шаҳар' - BBC O'zbek\n'Истанбул - руҳингизни уйғотувчи шаҳар'\nГулсевар Замон, Истанбул-Лондон\nИстанбулда илк бор бўлишим эмас, аммо шаҳар ҳар галгидек баланд қаватли гўзал иморатлари, одамларга лиқ тўла, оҳори тўкилиб қолган кўҳна маҳаллалари билан ўзига мафтун этади.\nБу гал жуда тиғиз иш сафари билан борган эсам-да, йўл-йўлакай қатор истанбулликлар билан сўзлашишга муваффақ бўлдим.\nИстанбул жуда катта шаҳар. Бу ерда учрашишим керак бўлган одамлардан бири шаҳарнинг бу бурчида, иккинчиси нариги бурчида бўлгани ва вақтим тиғиз экани боис такси хизматидан фойдаланишимга тўғри келди.\nҲайдовчилару кўча-куйда гаплашиш имкони туғилган одамларнинг бугунги кун ва иқтидордаги ҳукумат ҳақидаги фикрлари билан қизиқдим.\nИстанбул манзаралари акс этган суратларни мана бу ерда томоша қилинг\nСуҳбатдошларимнинг аксари Эрдўғон ҳукуматидан рози эдилар. Улар ҳукумат камбағалларга кўп ёрдам кўрсатаётгани, Ражаб Тойиб Эрдўғоннинг халқаро йиғинлардаги кескин чиқишларини дастаклашларини айтишар ва уни: "Чўқ жасур инсон", дея таърифлашарди.\nАммо, ҳамма ҳам жорий ҳукумат сиёсатидан мамнун эмас эди.\nСуҳбатдошларимдан бири ҳукуматни аста-секин, ими-жимида, ҳеч бир шов-шувсиз, Исломий қадриятларни ёйишга уринаётганликда айблади.\nУнга кўра, 1923-йилда Мустафо Камол Отатурк асос солган дунёвий Туркия бугунда ноаниқ келажак сари кетаётир.\n"Рўмол ўраганлар кўпайиб кетди", дейди у. "Айрим жойларда ишга кирмоқчи бўлсангиз, нақадар тақводорлигингизга, исломий ўтмишга эга ёки эга эмаслигингизга қарайдиган бўлишган", дея қўшимча қилди суҳбатдошим.\nДўкондорлардан бири эса, ҳукуматнинг Исроилга нисбатан сиёсатидан мамнун эмаслигини айтиб қолди.\n"Тўғри, Ташқи ишлар вазиримиз Аҳмад Довутўғли "қўшнилар билан муаммолар яратмаслик" сиёсатини йўлга қўйган. Аммо, ҳозир Исроил билан муносабатларни совуқлаштиришаётгани менинг назаримда тўғри эмас. Ҳамма нарсада мувозанат бўлгани тузук", дейди суҳбатдошим.\nДеярли ҳамма жойда Туркия байроқлари ва Мустафо Ота Туркнинг суратлари...\nҲатто бозорлар ичкарисида ҳам худди шу манзара. Сотилаётган идишларгача мамлакат байроғи сурати солинган.\nСуҳбатдошларимдан бири буни Туркия мустақиллик куни яқинлашаётгани билан изоҳлади.\nИстанбул сайёҳлик маркази\nИстанбул қишин-ёзин сайёҳлар билан тўла. Уларни Истанбулнинг меъморий обидалари жозибаси ўзига тортмай қўймайди\nИстанбулдаги энг йирик масжидлардан бири - Султон Аҳмадга бордим.\nҒарбда у "Мовий масжид" номи билан машҳур. Бу ном ундаги мовий рангли ковшинларидан олинган бўлса керак.\nМасжид ташқарисида эса, тирикчилик ташвиши... Кимдир олдингизга Истанбулнинг диққатга сазовор жойлари туширилган суратларини кўтариб келса, яна кимдир қайнатилган жўҳорисини тутади.\nСал нарида янги сиқилган анор шарбатини таклиф қилишмоқда. Татиб кўринг, анор сувининг энг зўри Истанбулда.\nКўча бозорлари Истанбулда ҳам бор. Йўл-йўлакай ерга ёйилган расталарни кўрасиз.\nСайёҳлар гавжум шаҳарда кабобчиларнинг ҳам қўллари қўлларига тегмайди. Ҳар қадамлар кабобхоналар.\nБосфор бўғозида балиқ овлаётган одамлардан бири ўзини Аҳмад дея таништирди.\nМен ундан: "Балиқни нима учун овлайсиз", деб сўрадим.\n"Оҳ, биласизми, балиқни ейиш учун тутамиз. Кўплар сотишади ҳам, мен учун бу вақтни ўтказиш учун яхши овунчоқ", дейди Аҳмад.\nБосфор устидан ўтган кўприкнинг пастида эса, қатор ресторанлар...Уларнинг қайси бирига кирманг, балиқларнинг турфа хилидан таклиф қилишади. Қовурилган ва ё димланган дейсизми, балиқ шўрвасидан хоҳлайсизми, бир пасда муҳайё қилишади. Истансангиз кўз ўнгингизда пишириб беришларини айтишади.\n'Истанбул руҳингизни уйғотади...'\nИстанбул Оврўпо ва Осиё қисмларга бўлинган. Босфор бўйидан Осиё тараф кўриниб туради...Бўғознинг у ёғию бу ёғига бориб келаётган кемалар эса, одамлар учун транспорт вазифасини ўтайди.\nЯна сал тепароқдан шаҳарга боқсангиз, ғарбона услубдаги осмонўпар бинолар ёнида янгилари қад ростлаётганига гувоҳ бўласиз.\nКўчаларида эса, анъанадор ҳаёт тарзи дунёвий ҳаёт билан бирга шиддат билан оқади.\nХуллас, Истанбул ҳар кимни ўзига ром этади. Бир шоир айтмиш: "Париж руҳингизни жунбушга келтиради, Нью Йорк уни яксон этади, Истанбул эса, руҳингизни уйғотади..."


Раҳматуллоҳ Сайфуддинов HILOL-NASHR\nМаҳсулот коди: KH252\nМаҳсулотни кўрганлар сони: 7139\n«Одам алайҳиссаломдан то қиёматгача ибодат қилиб белгиланган ҳамда охиратда жаннатда ҳам давом этадиган амал иккитадир: иймон ва никоҳ».\n(Ҳанафий мазҳабининг йирик уламоларидан Муҳаммад Амин ибн Обидин раҳматуллоҳи алайҳ).\nИнсониятга никоҳ орқали оила қуриб яшашни ирода қилган Аллоҳ таолога ҳамду санолар бўлсинки, халқимиз никоҳ ақдини муқаддас билиб, усиз оила қуриш ва насл қолдиришни тасаввур ҳам қилолмайди. Оилани бошқариш ва фарзандлар тарбияси ишида бошқаларга намуна бўлиб келган халқимизнинг бу даражага етишишида Қуръони Карим оятларидаги никоҳга даъватлар, маҳбуб Пайғамбаримиз Муҳаммад мустафо соллаллоҳу алайҳи васалламнинг суннатларидаги тарғиблар, уламоларимизнинг асрлар оша никоҳ ҳақида чиқарган фатволари ва мухлис халқимизнинг уларга эргашиши муҳим омил бўлгани аниқ. Бу равшан хулосани зеҳнингиз осон қабул қилиши учун Қуръони Каримдан бир оятни, бир ҳадиси шарифни ва уламоларимизнинг бир фатвосини эътиборингизга ҳавола қилмоқчимиз.\nНоми: «Ибратли хонадон»\nЎзбекистон Республикаси Вазирлар Маҳкамаси ҳузуридаги Дин ишлари бўйича қўмитанинг 2018 йил 24 октябрдаги 5846-рақамли хулосаси асосида тайёрланди.\nРасулуллоҳ соллаллоҳу алайҳи васалламнинг хонадонлари\nҚариндошлар билан алоқалари\nПайғамбаримиз соллаллоҳу алайҳи васалламнинг уйларида ўзларини тутишлари\nАҳли аёлларига муносабатлари\nМаънавий камолотлари ва олий ахлоқлари\nАҳли аёлига хизмат ва нафақа қилиш


БААда Рамазонда автомобиль тўлови ва қўшимча хизматларда чегирмалар бўлади » Скачать музыку бесплатно новинки музыки 2016-2017\nБААда Рамазонда автомобиль тўлови ва қўшимча хизматларда чегирмалар бўлади\nКомментариев: 0 Просмотров: 217 Дата: 6-06-2016, 20:48 Бирлашган Араб Амирликлари фуқаролари машина сотиб олиши учун энг қулай ой Рамазондир. Дилерлар билан савдолашиш ва нархни пасайтириш мумкин, қатъий нархда сотилмайди. Одатда, Рамазон ойида дилерлар 5 йилгача бепул хизмат кўрсатиш, текин суғурта сингари қўшимча хизматларни, кафолат муддатини узайтирилишини таклиф қилишади. Автосаноат вакиллари Рамазонни ўта муҳим ой ҳисоблашади. Бу ойда мижозлар харид учун оқиб келишади, автобозор қизийди. - деб хабар бермоқда Carzone.uz нашри.


Hayo haqida. ( 12375 marta o'qilgan) Chop etish\nMunira xonim 07 Noyabr 2007, 11:13:02\nҲаё ссзи луғатда устсизликнинг тескарисини англатади. Бошқача қилиб айтганда «Ҳаё айбдан ва ёмонланишдан қсрқиб сзини паст олиш ва сзгаришдир».\nЖуржоний: «У нафснинг бир нарсадан тортиниши ва маломатдан ҳазир бслиб уни тарк қилишидир», деган.\nЯна: «У қабиҳни тарк қилишга боис бсладиган ва ҳақ сгасининг ҳақида нуқсонга йсл қсйишни ман қиладиган хулқдир», деган.\nИбн Муфлиҳ Ҳанбалий: «Ҳаёнинг ҳақиқати у бир хулқ бслиб гсзал нарсани қилишга, ёмон нарсани тарк стишга боисдир», деган.\nMunira xonim 07 Noyabr 2007, 11:14:29\nҲаё икки хил: туғма ва касб қилинган бслади. Касб қилинган ҳаёни шариатда иймоннинг шсъбаларидан бири деб ҳисобланган. Чунки, шариатда сша ҳаё талаб қилинган, туғма ҳаё смас. Чунки туғма ҳаё сз-сзидан бор нарса. Гоҳида шахс касб қилинган ҳаёни сзига схши сингдирса худди туғма ҳаё даражасига етиши ҳам мумкин.\nА асулуллоҳ саллоллоҳу алайҳи васалламда ҳаёнинг икки тури ҳам жам бслган сди. Аабий саллоллоҳу алайҳи васаллам туғма ҳаёда чачвони ичидаги қиздан ҳам ҳаёлироқ сдилар. Касб қилиадиган ҳайда сса, снг баланд чсққида сдилар.\nМуновий: «Ҳаё икки хил бслади. Биринчиси нафсоний. У барча нафсларда халқ қилинган бслади. Мисоли авратни очишдан ёки одамлар ҳузурида жинсий сқинлик қилишдан ҳаё қилиш кабилар. Иккинчиси иймоний. У мусулмоннинг Аллоҳ таолодан қсрқиб ҳаром ишларни қилишдан тийилишидир», деган.\nМаъсистлар ҳаёни кеткизади.\nМаъсистларнинг касофатларидан бири қалб ҳаёти моддаси бслган ҳаёни кетказишидир. Ҳаё барча схшиликларнинг асосидир. Унинг кетиши барча схшиликларнинг кетишидир.\nМаъсистлар аста — секин ҳаёни заифлаштириб бориб, бир йсла йсқ қилиб юбориши ҳам мумкин.\nMunira xonim 07 Noyabr 2007, 11:38:34\nУламолар ҳаёни сн хилга тақсимлашган\n1. Жиност ҳаёси.\nЯъни, банданинг қилган жиностидан ҳаё қилиши. Бунга мисол Одам Ота алайҳиссаломнинг жаннатда қочгандаги ҳаёси. Аллоҳ таоло:\n«Мендан қочмоқдамисан, сй Одaм?» деди.\n«Йсқ» Ай А оббим! Сендан ҳаё қилиб», деди.\nMunira xonim 07 Noyabr 2007, 11:44:45\n2. Ауқсон ҳаёси.\nБунга кечасию кундузи чарчамай тасбиҳ айтадиган фаришталарнинг ҳаёси мисол. Қиёмат куни бслганда улар: «А оббимиз! Биз Сенга ҳақиқий ибодат қила олмадик», дейдилар\nMunira xonim 07 Noyabr 2007, 11:46:08\n3. Улуғлаш ҳаёси.\nБу маърифат ҳаёси бслади. Банданинг ҳаёси А оббиси ҳақидаги маърифатига қараб бслади.\nMunira xonim 07 Noyabr 2007, 11:46:43\n4. Карамлилик ҳаёси.\nБунга Аабий саллоллоҳу алайҳи васалламнинг Зайнаб онамизга уйланишларида сзлари валиймага таклиф қилган саҳобалардан қилган ҳаёлари мисол. У зот ҳаё қилиб уларга, туринглар дес олмадилар.\nMunira xonim 07 Noyabr 2007, 11:47:31\n5. Истиҳола ҳаёси.\nБунга Али розисллоҳу анҳу истиҳоласи мисол бслади.\nАли розисллоҳу анҳудан ривост қилинади: «Ксп мазийлик одам сдим. Қизларининг истиҳоласи учун Лайғамбар соллаллоҳу алайҳи васалламдан ссрашга услар сдим. Бас, ал-Миқдод ибн ал-Асвадга буюрдим. У Онҳазрат соллаллоҳу алайҳи васалламдан ссради.\nУ зот соллаллоҳу алайҳи васаллам: «Закарини ювади ва таҳорат қилади», дедилар». Бешовлари ривост қилишган.\nMunira xonim 07 Noyabr 2007, 11:48:09\n6. Ўзини паст санаш ҳаёси.\nБунинг мисоли банда сзини паст санаб Аллоҳ таолодан ҳожатини ссрашга ҳаё қилиш киради. Бунинг сабаби иккита:\nБиринчиси ссровчи сзини ҳақир ва гуноҳларини катта ва ксп санайди.\nИккинчиси Ссралувчи Зот — Аллоҳ таолони улуғ санайди.\nMunira xonim 07 Noyabr 2007, 11:48:37\n7. Муҳаббат ҳаёси.\nУ муҳибнинг маҳбубидан қиладиган ҳаёсидир. Ҳаттоки, маҳбубнинг сзи йсқ бслса ҳам уни сслаган муҳиб қалбидан ҳаё қилади ва юзида уни аломатлари пайдо бслади.\nШунингдек, муҳиб маҳбубига тссатдан йслиқиб қолганда қаттиқ сесканиб кетади.\nMunira xonim 07 Noyabr 2007, 11:49:14\n8. Бандалик ҳаёси.\nБу муҳаббат билан хавф аралаш ва маъбудига ибодати мос смаслигини мушоҳада қилиш ҳаёсидир. Албатта, маъбуднинг қадри бундан юксак сканини билиш оқибатидан чиққан хижолатлик ҳаёсидир.


Автор: admin 0 Комментариев Аваруа, аҳолиси, давлат тили, испания денгизчилари, Кук ороллари, майдони, метислар, ороллар, полинезий, пул бирлиги, раратон, сиёсий тизим, тинч океани\nГеографик жойлашуви. Кук ороллари – Тинч океаннинг жанубий қисмидаги архипелаги ва бирномли давлати ҳисобланади. Бу ороллар мустақил, аммо ўз хоҳишларига кўра Янги Зеландия билан бир ҳамжамиятдадирлар.\nРасмий номланиши Кук Ороллари\nМустақиллик санаси 1965 йил 4 август\nЙирик шаҳарлари Аваруа\nМайдони 240 км.кв.\nАҳоли сони(2005) 18,1 минг киши\nЗичлига 1 км.кв га 56 киши\nПул бирлиги Янги Зелақция доллари (NZD код 554)\nИнтернет-домен .nz (ck)\nТелефон коди +682\nСоат миллари UTC-4\nКук ороллари, ғарбда Тонга ва шаркда Ҳамжамият Ороллари ўртасидаги Тинч океанининг юзасида ёйилиб кетган, 15 та алоҳида ороллардан иборатдир орол давлатдир. Кук ороллари ўз-таркибига кўра икки асосий: Шимолий ва Жанубий ороллар гурухларидан иборатдир. Жанубий гуруҳ— бу асосан вулқонли асосга эга бўлган 9 та “баланд ороллар” ва бир неча атоллар, шимолий гуруҳ эса — ўз таркибига 6 та атолларни жам қилган ороллардан иборатдир. Кук оролларидаги ўсимликлар, вулқонли асосга эга бўлган баланд оролларнинг ўсимликларидан кескин фарқ қилади. Бу ердаги ҳайвонот олами фақат эчкемар ва қушлардан иборат. Қирғоқбўйи сувлари денгиз оламининг бойлиги билан машҳурдир. Ороллардаги иклим, юқори намликга эга тропик ҳисобланади. Ҳар йилги ўртача ҳарорат: +249 С ни ташкил этади. Кук ороллари циклон оралиғида жойлашган, шунинг учун тропик тўфонлар сезиларли талофатларни олиб келади.\nМаъмурий тақсимланиши. Маъмурий-ҳудудий тақсимланишларга эга эмас. Оролларнинг маъмурий маркази — Аваруа ҳисобланиб, Раротонга оролларида жойлашгандир.\nАҳолиси ва дини. Аҳолининг этник таркиби: полинезийликлар — 81 %, полинезия ва европа метислари — 8 %, полинезия ва осиё метислари — 8 %, европа миллатига мансублар эса — 2 % ни ташкил этади. Расмий тили — инглиз, аммо кўп жойларда маори тили тарқалган. Дини: 75 % — протестант-конгрегацйонлар бўлиб, оролда шунингдек католик йиғинлар ҳам мавжуд.\nСиёсий тизим. Кук ороллари Янги Зеландия билан эркин ҳамжамиятда, ўзини-ўзи бошқарувчи ҳудуд даражасиге эгадир. Ерларнинг расмий бошлиғи Буюк Британия қироличаси Елизавета II ҳисобланади ва Кук оролларида унинг махсус вакили фаолият юритади. Янги Зеландия ҳукумати ҳам Кук оролларида ўз вакилига эгадир. Ороллардаги аҳоли Янги Зеландия фуқаролигини олганлар. Ички масалалар бўйича Оролларнинг эркинлиги буткул ўз ихтйёрларига топширилган. Кук ороллари ўз конституциясига эга. Қонунчилик ассамблеяси Бош Вазир бошчилигида вазирлар маҳкамасини ташқил этади. Крнунчилик ассамблеяси қошида қабила бошлиқлари палатаси фаолият юритади, Кук ороллари ҳукуматининг ташқи сиёсат ва хавфсизлик масалалари бўйича чиқарган қарорлари фақатгина Янги Зеландия хукумати билан келишган ҳолда қабул қилиниши мумкин.\nИқтисодиёти. Қишлоқ хўжалиги, туризм ва молиявий хизматлар (оффшор компаниялар), сунъий дур ва балиқчилик — иқтисодиётнинг асосий тармоқлари ҳисобланади. Коллекционерлар орасида, почта маркалари ва Кук оролларининг тангалари жудаям қиммат баҳоланади. Импорт орқали: озиқ-овқат маҳсулотлари, саноат молларb, машина ва ёқилғи олиб кирилади. Экспорт учун эса: копра, цитрус ўсимликлари, мевалар, ананаслар, томат ва банан етказиб берилади. Оролларнинг асосий ҳамкорлари — Янги Зеландия, Австралия, Япония, Буюк Британия ва АҚШ ҳисобланишади,\nТарихи. Полинезияликлар Кук оролларига тахминан ҳоз.эр.-авв 600 йилларда сузиб келишган деб ҳисобланади. Испания денгизчилари эса XVII асрнинг иккинчи ярмида оролга қадам қўйган биринчи Европаликлар бўлишган. Оролларнинг умумий гуруҳини, 1773 йили бу оролда бўлган, машҳур инглиз сайёҳи Джеймс Кукнинг номи билан аташган. Лондон миссионерлар жамиятининг миссионерлари бу оролларга 1820-йилнинг бошларида сузиб келганлар. Христианлик дини жадал суратларда ривожланиб, тез орада черков оролларнинг сиёсий ва маъмурий ҳаёти устидан назорат ўрнатиб олди. 1888 йили Британия Раротонгани протекторат деб эълон қилади ва тез орада унга Жанубий оролларнинг барчаси жалб қилинди. 1901 йили оролларни бошқаруви Янги Зеландиянинг қўлига ўтиб, мустамлака чегаралари кенгайди ва шу йўл билан Шимолий ороллар ҳам қўшилиб борди. 1960-йили Кук оролларининг мустамлакага қарши ҳаракатлари натижасида, Тинч океани миллатларининг энг биринчиси сифатида, чекланган мустақиллигига эга бўлди. 1965 йили Кук ороллари Янги Зеландия билан эркин ҳамкорликда ўзини-ўзи бошқарадиган мамлакатга айланди.\nманбаа: Р. Мамадалиев “Дунё мамлакатлари” Тошкент 2013 й.


Шароф Рашидов туманида яшовчи фуқаро Арнасой тумани “Тинчлик” фуқаролар йиғинида истиқомат қилувчи 6 кишидан насияга олган 68 бош майда шохли молларини ўзлаштириб юборган.\nЖиззах вилояти ИИБ ахборот хизмати хабарига кўра, бу шахс дастлаб фуқароларнинг бир нечта чорва молларини яхшигина нархга олиб, пулларни келишилган вақтда етказиб беради.\nКейинги сафар у янада кўпроқ қўй олиб кетган ва қорасини кўрсатмаган. Жабрланувчилар ички ишлар органларига мурожаат қилишган.\nҒаллаорол тумани Булоқбоши қишлоқ фуқаролар йиғинида яшовчи, 1969 йилда туғилган Б.Ж. ҳам бу шахсдан азият чекканлардан бири. У 2019 йилнинг декабрь ойида шу туманнинг Олимлар маҳалласида яшовчи, 1986 йилда туғилган Ф.М.дан “Нексия” русумли автоуловни 55 миллион сўмга савдолашиб олган. Аниқроғи, 25 миллион сўмни нақд бериб, қолганини бўлиб-бўлиб тўлашга келишганлар.\nАммо, ушбу автоулов Тошкент шаҳрида яшовчи бошқа бир шахсга тегишли бўлиб чиқди. “Нексия”нинг ҳақиқий эгаси автоуловини шартнома асосида бу шахсга берганлиги маълум бўлди. Шу тариқа Б.Ж. энди етдим деганида, автомашинасидан ажраб қолди.\nЖабрланувчи ички ишлар органларига ариза ёзган. Тергов ва суриштирув жараёнида Ф.М. Ғаллаорол тумани Бахт маҳалласида яшовчи, 1955 йилда туғилган А.Ж.дан “Нексия” сотиб олиб, 28 миллион сўм пулини бермасдан келаётгани аниқланган. Шунингдек, у Шароф Рашидов тумани Янгиобод маҳалласида яшовчи, 1991 йилда туғилган Б.Э.дан ҳам “Нексия” олиб, 40 миллион 800 минг сўмини бермаган.\nАйни вақтда ушбу ҳолатлар юзасидан жиноят иши қўзғатилиб, жабрланувчиларга етказилган зарарларни қоплаш ҳамда айбланувчига қонунда белгиланган жавобгарликни қўллаш чоралари кўриляпти.


Kutubxona - Shodiyor Hazrat Ismat. Yaxshilik manzili (hikoya) / Kiril\nSiz shu sahifadasiz: Shodiyor Hazrat Ismat. Yaxshilik manzili (hikoya) / Kiril\nАсар номи Яхшилик манзили (ҳикоя)\nЯхшилик манзили (ҳикоя)\nУни ҳамма нарсага қўл силтаб, чўлгами, тоққами, ишқилиб, бу ерлардан кетсам, кетсаму шунинг баробарида бу ерларга қайтиб келмасам, кўрмай-куйинмай ўша хилватда яшасам, деган ўй эзаётган эди.\nУ бошида чарх ураётган хаёлларни ҳалигача ҳеч кимга айтмаган. Айтгудай бўлса, «ёш ўтавергандан кейин шу экан-да...» деб, унинг сиғиниб, кўнглида асраб-авайлаб юрган илинжу истагини икки оғиз сўз билан руҳсизгина ифодалаб беришларини ва энг ёмони, устидан кулишларини билади-ю, ўзининг ночорлигидан янада куйинади.\nРаҳмон ярим тунда уйғониб кетганида, бошида оғриқ борлигини сезди. Ташқарига чиқмоқчи бўлиб, ўрнидан амаллаб турди-да, эшик олдигача келди, нарироққа боришга кучи етмагач, зинага ўтирди. Шунда унинг ёдига бир ривоят тушди. Ривоятнинг мазмуни шундай эдики, Иброҳим пайғамбар ўғли — Исмоилни уйлантиргач, келинининг одамгарчилигини синаш учун уникига боради. Келин қайнотасининг иззатини жойига қўймаганидан сўнг, у келинига Исмоил келса айт, остонасини тузатиб қўйсин, дейди. Эри келгач, у қайнотасининг гапини айтади. Амри падар аршдан аъло. Ўғил хотинига талоқ айтади. Остонани «тузатади», яъни, қайтадан рўзғор тиклайди. Пайғамбар бу келинини ҳам имтиҳон қилгани келади. Келин қайнотасининг иззатини жойига қўяди...\nПайғамбар кетар олдидан келинига тайинлайди: «Исмоилга айт, остонаси яхши бўлибди...»\nАйни чоғда ўзини расулзоданинг ўрнига, отасини эса пайғамбарнинг ўрнига қўйиб таққослади. Еттинчи осмонга чиқаётганида кимдир унинг енгидан тортгандай бўлди. У ўзини бунақа осмонўпар қилиб менгзашни ноўрин санади. Хаёлини ҳам, отасини ҳам ўз ҳолига қўйди-ю, бироз таскин топгандай бўлди...\nШу аҳволда ҳам Раҳмоннинг раҳматли отаси тирилиб келсаю ўғлининг туриш-турмушини кўрса... Ўшанда валинеъматининг оддий сўроғи ҳам оғир ботарини сезади. Сезгандаям нима қилсин, тили қисиқлик жойи кўп. Онасининг тихирлик қилиб уйлантирганини айтиб, у бечоранинг руҳини чирқиллатишдан қўрқади.\n...Қизнинг исми Норхолмиди, Норгулмиди, ҳалиям чалкаш айтади. Лекин гулдек қиз эди, ёноғидаги холиям юзига ярашиқли эди, Қанийди, анови ётган аёлнинг ўрнида ўша ўзи истаган Норхолми, Норгулми бўлса, ёнларидаги бешовлон ҳам ўзларидан тарқаган фарзандлар бўларди... Улар билан овунарди, бужмайган юракнинг чигилини ёзарди...\nАйни дамда онаси ўламан саттор деб, қариндошининг қизига уйлантириб қўймаганида аҳволи бундан минг чандон яхши бўларига ишонади. Ва шунга ишониб яшади ҳам.\n«Худо бир томондан қисган одам инжиқ ва тутган жойидан кесадиган бўларкан,— деб айтганди дўсти.— Мен ўшанда нима қиларимни билмай, ўша ўзим яхши кўрган қизни ўғлига обермоқчи бўлган качалнинг уйига бордим. Лангнинг ўғли ўзи келиб, уйланганман, ука, ишонмасанг бошпуртимни кўрсатай, иккита болам ҳам бор, деди. Яхши гап билан инидан чиққан илоннинг боласи яна айтдики, отам у қизни амакимнинг ўғлига обермоқчи. Ноилож, падарингга лаънатни чақиртирдик. Отаси ҳассасига таяниб, чиқиб келди.\nМен у оқсоққа: «Илтимос, бува, ўша қизникига қайтиб совчиликка борманг», дедим. Чўлоқ чол гапимни ҳам эшитмади, қайтага ҳассаси билан урмоқчи ҳам бўлди. Бўйнимни мўлжал қилиб хезланган экан. Ҳассасини тутдиму индамай қўйдим. Урсам бўларди, лекин уйини тўлдириб ўтирган чувриндиларининг қарғишидан қўрқиб, тегинмадим. Ўша чўлоқ чол номард экан. Эртасига миршабхонага бориб, мени, кечаси уйимга бостириб келди, туҳмат қилди, хотину бола-чақамнинг олдида онамни сўкди, деб устимдан арз-дод қилган эди. Миршаб ҳам ўзимизнинг уруғимиздан эди, арзгўйнинг арзи ёлғонлигини сезганми, ишқилиб, чўлоқ чолнинг онасини ростакамига эсига солиб, жами уруғ-аймоғини обориб опкебди».\nБу жўнгина хотиротни дўсти бундан ўттиз йиллар аввал, айни салт-сувой юрган кезларида айтган эди. Дўсти ўша қизга уйланди. Тўйига ўша чўлоқ чолни атайин бориб айтди. Лекин оқсоқ чол тўйга келмади...\nРаҳмоннинг бу дўсти камсуқум эди, бировларнинг маҳрами ҳақида гап сотишни ёқтирмасди. Фисқу фасодни унчалик хушламасди.\nРаҳмон аввалбошда дўстига маслаҳат солди: «Бўлмайди, жўра, мен бу билан қандай яшайман? Жўра, мен ўша холи бор қизга уйланишим керак эди. Ўша бўлса бас, қолгани бир пул. Ҳозир ўшанинг олдига борсам, у юзимга тупурмасмикан?.. Ёки дунё деганлари шу экан деб, индамай яшайверайми?..»\nДўсти мулзам тортди. «Энди, чидашга уриниб кўр, тоза бўлмаса, талоғини айт-қўй. Бу трмони ўзингдан қоладиган гап».\nБу сафар ҳам дўстига истак-илинжини айтса, турган гапки, у ҳам савдойилигининг боисини сўрайди. Бунга жавобни қайдан излайди?\n«...Худди шундай, — аҳд қилди у. — Ҳаммасига қўл силтайману кетаман, ажабсиниб қоладиган кўнгил етар дўстларга кетиш важҳини тушунтираману тоғу тошларга кетаман. Ўша тоққа жами мазмуни яхши одам борки, йиғилсак, сўнг уни жўнгина бўлса-да, «Яхшилик манзили» деб атасак. Унда-мунда бу масканнинг довруғини эшитганларнинг кети узилмаса. Қолганлар ҳам бирор юрт ёки кишвар тузишса-да, унгаям бир ном қўйиб, ўз тоифаларини жамлашса... Ана ўшандагина нимаики бўлса, бари яхши бўлади, ҳамма ўз қавмлари ичида юргандан кейин, ҳеч ким бир-бирига зиён етказмайди. Кўрилган зиёнлар ҳам сезйлмас бўлиб кетади. Кўнгил озор топмайди».\nРаҳмон тоққа етгач, булоқнинг муздай сувидан бир ҳовуч ичди-да, сал баландроқ, бутун қишлоқ кўринадиган жойга келиб ўтирди. Кўпдан бери тоғнинг худди мана шу еридан туриб қишлоқни томоша қилишни дилига тугиб қўйганди. Айни дамда у ўзини меърожда тургандек, ҳамма нарсанинг ҳадисини олган каби, гўё барчаси ҳозир кўз ўнгида намоён бўладигандек туюлди...\nХаёлига қўшилиб, осмонга юз тутди: унинг тубида саноқли юлдузлар қолганди. Исмини ҳалиям чалкаш айтадиган қизни эслаб, қишлоқнинг кунчиқар тарафига қаради. Уйлар кўпайиб кетган, Раҳмон қизнинг ўша пайтлар қаерда яшаганлигини эслай олмади.\n«Энди кеч, анча кечикдинг. Ҳеч нарса кор қилмайди. Бошни қай туйнукка суқма, қай харсангга урма, бари бефойда. Ўзгариш мумкин бўлган дамлар ўтиб кетди. Ҳайит бир кунлик. Мен бу тоғни «Яхшилик манзили» демоқни истаган. эдим, бироқ адашган эканман. Ният пуч экан. Хаёлим сиққан жойга ўзим сиғмас эканман».\nРаҳмон уйига келганида ҳали ҳеч ким уйғонмаган экан. У аста ётоқ бўлмасига кирди-ю, ўрнига ётди. Ухламоқчи бўлиб, у ёққа-бу ёққа ағдарилиб кўрди. Бўлмади. Ахийри, кўрпани юзи аралаш буркаб олди...\n"http://www.kutubxona.com/wiki/index.php?title=Shodiyor_Hazrat_Ismat._Yaxshilik_manzili_(hikoya)_/_Kiril&oldid=13881" dan olindi


ЖССТ вакили Пекин бозорида COVID-19 қандай пайдо бўлганига изоҳ (...)\nЖССТ вакили Пекин бозорида COVID-19 қандай пайдо бўлганига изоҳ берди\nКуни кеча Пекиннинг Фентай туманидаги «Синфади» йирик улгуржи бозорида импорт қилинган лосось балиғини бўлаклайдиган тахта юзасида коронавирус аниқланган эди. Бу ҳодиса шаҳар ҳукуматини қаттиқ хавотирга солиб қўйди. Айни пайтда туманда ҳарбий ҳолат жорий қилинган, жамоатчилик саломатлиги билан боғлиқ фавқулодда вазият даражаси II босқичгача кўтарилди.\nЖаҳон соғлиқни сақлаш ташкилотининг Россиядаги вакили Мелита Вуйнович ушбу воқеага изоҳ берар экан, Пекиннинг «Синфади» бозорида аниқланган коронавирус у ерга инсон орқали келган бўлиши мумкинлигига урғу берди. Бироқ ҳозирда ушбу ҳодиса бўйича хитойлик олимларнинг тадқиқот натижалари кутилаётганини ҳам қўшимча қилди у.\n«У ерда Хитой ҳукумати Жаҳон соғлиқни сақлаш ташкилоти билан яқин ҳамкорликда иш олиб бормоқда. Биз улардан натижа кутяпмиз. Вирус аниқланганига келсак, ҳозирча аниғини билмаймиз, лекин у инсон орқали келган бўлиши мумкин. Аммо биз хитойлик олимларнинг натижаларини кутяпмиз. Улар қандай вируслигини бизга айтиши керак. Вирус жамиятдаги бизга таниш ўша коронавирусми ёки яна қаердандир пайдо бўлганими. Ҳозир бир нарса дейиш оғир», - деди Вуйнович «Россия 24» телеканалига.


“Газпром” Хитой учун нефть нархини қайта кўриб чиқмоқчи\n17:50 / 07.09.2015\n“Газпром” нефть бозорининг арзонлашиб бораётгани сабабли Хитойга хом ашё етказиб бериш тўғрисида тузилган шартномани қайта кўриб чиқмоқчи. Бу ерда гап шарқий йўналишда еткзиб берилаётган ёнилғи нархларини арзонлаштириш тўғрисида кетмоқда. Бу ҳақда “Газпром Экспорт” бош директори Елена Бурмистрова маълум қилди, дея хабар бермоқда “Интерфакс”.\nБурмистрованинг таъкидлашича, айни пайтда нарх борасида ҳам музокаралар олиб борилиб, турли таклифлар илгари сурилмоқда. Бунда бир баррель хом ашё учун 50 долларлик нархда шартнома тузиш зарар келтирмайди. Мазкур шартномалар ёнилғига бўлган талаб ўсиб бораётган мамлакат билан 30 йил муддатга имзоланмоқда.


Шавкат Мирзиёев ва Режеп Таййип Эрдоған Қибрай туманидаги иссиқлик электр станциясини ишга туширди - Review.uz\nТуркия Президенти ташрифи доирасида Тошкент вилоятида замонавий иссиқлик электр станциясини ишга тушириш ҳамда Сирдарё вилоятида шундай станция қурилишини бошлаш маросими бўлиб ўтди. Президентлар рамзий тугмани босиб, Қибрай туманидаги иссиқлик электр станциясини ишга туширдилар ва Ховос туманидаги иссиқлик электр станцияси қурилишини бошлаб бердилар.\nТуркия Президенти Режеп Таййип Эрдоғаннинг мамлакатимизга ташрифи доирасида Тошкент вилоятида замонавий иссиқлик электр станциясини ишга тушириш ҳамда Сирдарё вилоятида шундай станция қурилишини бошлаш маросими бўлди. Ушбу лойиҳалар Туркиянинг «Cengiz Enerji» компанияси томонидан амалга оширилмоқда, деб хабар берди Президент матбуот хизмати.\nЎзбекистон Президенти Шавкат Мирзиёев маросимда нутқ сўзлар экан, лойиҳаларнинг аҳамиятига тўхталди, ушбу мажмуалар Ўзбекистон ва Туркия ўртасидаги иқтисодий ҳамкорлик самараларининг ёрқин ифодаси эканини таъкидлади. Охирги бир йилнинг ўзида туркиялик компаниялар билан биргаликда Ўзбекистоннинг жадал ривожланаётган иқтисодиёти учун жуда муҳим бўлган 5 та йирик энергетика лойиҳалари амалга ошилгани алоҳида қайд этилди. Хусусан, ушбу станцияларнинг умумий қуввати бугунги лойиҳалар билан қўшиб ҳисоблаганда 1,4 минг мегаваттга етади.\nЎзбекистон энергетика тармоғини модернизация қилиш натижасида 2026 йилгача давлат-хусусий шериклик асосида умумий қиймати 12 миллиард долларлик 29 та лойиҳа ишга туширилиши таъкидланди. Улар қўшимча 71 миллиард киловатт-соат электр энергияси ишлаб чиқариш имконини яратади, йилига 12 миллиард куб метр табиий газ тежалади.\nДавлатимиз раҳбари электр станциясини бунёд этишда қатнашган муҳандис ва қурувчиларга миннатдорлик билдирди. Сўнг Президент Шавкат Мирзиёев ва Президент Режеп Таййип Эрдоған рамзий тугмани босиб, Қибрай туманидаги иссиқлик электр станциясини ишга туширди ва Ховос туманидаги иссиқлик электр станцияси қурилишини бошлаб бердилар.\nҚибрайдаги ИЭС қуввати 240 мегаватт бўлиб, йилига 2 миллиард киловатт-соат энергия ишлаб чиқаради.\nХовос туманидаги янги иссиқлик электр станцияси 220 мегаватт қувватга эга, унда йилига 1 миллиард 700 миллион киловатт-соат электр энергияси ишлаб чиқарилади.\nRejep Tayyip Erdog‘an\nissiqlik elektr stansiyasi


Президентнинг 16.07.2021 йилдаги «Ўзбекистон Республикаси Вазирлар Маҳкамаси ҳузуридаги Ўзбекистондаги Ислом цивилизацияси маркази фаолиятини янада такомиллаштиришга доир қўшимча чора-тадбирлар тўғрисида»ги ПҚ-5186-сон қарори қабул қилинди. — KUKALDOSH.UZ\n17.07.2021 / - Янгиликлар\nПрезидентнинг 16.07.2021 йилдаги «Ўзбекистон Республикаси Вазирлар Маҳкамаси ҳузуридаги Ўзбекистондаги Ислом цивилизацияси маркази фаолиятини янада такомиллаштиришга доир қўшимча чора-тадбирлар тўғрисида»ги ПҚ-5186-сон қарори қабул қилинди.\nҲужжатга асосан Вазирлар Маҳкамаси ҳузуридаги Ўзбекистондаги Ислом цивилизацияси маркази (кейинги ўринларда — Марказ) Илмий-маърифий масканга айлантирилади, у қуйидагилар билан шуғулланади:\n«Учинчи Ренессанс – Янги Ўзбекистон» ғоясини кенг тарғиб қилиш;\nСамарқанд қоғози, муқовасозлик ва хаттотликнинг қадимий анъаналарини тиклаш бўйича устахона- лаборатория (кейинги ўринларда — Лаборатория).\nЖаҳон илм-фани тараққиёти ва цивилизациясига ҳисса қўшган аждодлар илмий меросини тадқиқ этиш ҳамда янги юксалиш давридаги ютуқларни тарғиб қилиш бўйича «Йўл харитаси»;


hidoyat.uz – “Мовароуннаҳр” нашриётининг сайти - ИРИМ-СИРИМ ДИНДА ЙЎҚ\nМусулмонлар ўртасида ҳанузгача динга заррача алоқаси бўлмаган баъзи бир урф-одатлар ҳукм суриб келмоқда. Ана шундай хурофотлардан бири – ирим-сиримдир. Аллоҳ таоло ва Расули (акрам) бундай ишлардан қайтаради. Чунки ирим-сирим инсоннинг ақл мезонига тўғри келмайдиган, унинг имонига зарар келтирадиган, ҳақ йўлдан адаштирадиган ботил амалдир.\nБу ҳақда Расулуллоҳ (соллаллоҳу алайҳи ва саллам) ўзларининг муборак ҳадиси шарифларида бундай марҳамат қилганлар: “Уч нарсадан менинг умматим ҳануз қутула олмайдилар. Бу – ҳасад, бадгумонлик ва иримдур. Бундай нарсалардан қутилиш йўли шуки, ҳасад қилсангиз, зулмга ўтманг. Гумону шубҳа қилсангиз, уни ҳақиқат ҳисоб қилиб, унга асосан иш тутманг. Бирор ирим қилинадиган нарсага дуч келсангиз, Аллоҳ таолога таваккул қилиб, йўлингизда ва ишингизда давом этиб кетаверинг” (Абу Яъло ривояти).\nДарҳақиқат, ирим-сиримнинг тури кўп бўлиб, олдидан мушук ўтгани учун йўлдан қайтиш ёки чоршанба ва жума кунлари касал кўргани бормаслик шулар жумласидандир. Бу каби иримлар кишини ҳақ йўлдан чалғитиб, ҳар хил асоси бўлмаган нарсалар билан ўралашиб қолишга олиб келади.\nИслом дини ақидасига кўра, ҳар бир нарса тақдирдандир. Баъзилар ўйлаганидек, бойўғли сайраганида ёки ин қурганда дарахт қуриб, уйлар вайронага айланмайди, аксинча, бойўғли қуриган дарахтлар ва вайроналарни қидириб топиб, ўша жойларгагина ин қуради. Чунки унинг емиши бўлмиш сичқон ва каламушлар, одатда, худди ана шундай ерларда бўлади.\nБарча жонзотларни Аллоҳнинг Ўзи яратган, яхшилик ва ёмонлик фақат Унинг иродаси билан бўлишига имон келтирганмиз. Улардан ирим қилиш, бадгумонлик ислом шариати таълимотларидан узоқ. Бу каби амаллар ширк бўлиб, катта гуноҳлардан саналади. Бундай оғир гуноҳдан сақланиш йўлини Пайғамбаримиз (соллаллоҳу алайҳи ва саллам) ҳадиси муборакларида бизга кўрсатиб бердилар:\n“Ирим қилиш, шумланиш ширк амалидан бўлиб, ирим қилувчилар бизлардан (мўмин-мусулмонлардан) эмас. Аммо Аллоҳ таоло иримни таваккул амали билан даф қилади (кеткизади)” (Имом Бухорий ривояти).\nАллоҳ таоло Қуръони каримда: “...Кимки Аллоҳга таваккул қилса, бас, (Аллоҳнинг) ўзи унга кифоя қилар. Албатта, Аллоҳ ўзи (хоҳлаган) ишига етувчидир. Аллоҳ барча нарса учун миқдор (меъёр ва муддатни тайин) қилиб қўйгандир”, (Талоқ, 3), деб марҳамат қилади.\nМусулмон киши ўз Парвардигорига эътиқод қилган ҳолда имонини мустаҳкамлаши ҳамда уни турли фитналардан, жумладан, шумланиш ва ҳар хил ирим-сиримлар фитнасидан сақламоғи лозим. Ҳар вақт ва ҳар бир амалда Аллоҳнинг ўзига таваккул этмоқлик зарур.


Ўзбекистон Республикаси Ташқи ишлар вазири Абдулазиз Комиловнинг (...)\nЎзбекистон Республикаси Ташқи ишлар вазири Абдулазиз Комиловнинг 2020 йил 12 сентябрь куни Доҳа шаҳрида афғонлараро тинчлик музокараларини бошлаш маросимидаги нутқи\nҲурматли афғонистонлик дўстлар!\nУшбу тарихий тадбирда иштирок этишга таклиф учун самимий миннатдорлик билдиришга ижозат бергайсиз.\nАфғонлараро инклюзив музокараларнинг бошланиши Афғонистон заминида узоқ кутилган тинчлик ва барқарорлик узил-кесил ўрнатилишига хизмат қилишига ишонаман.\n1. Ўзбекистон Афғонистонни азалий дўстлик ришталари, умумий тарих, дин, урф-одатлар ва анъаналар боғлаб турган яқин ва қардош мамлакат, деб ҳисоблайди.\nБиз Афғонистонда барқарор тинчлик ўрнатилиши – бу бутун Марказий Осиё минтақаси учун барқарорлик ва фаровонлик гаровидир, деган нуқтаи назар тарафдоримиз.\n2. Шубҳасиз, инклюзив тинчлик музокараларини барча манфаатдор томонларнинг машаққатли меҳнатисиз, муайян муроса ва ўзаро келишувга эришмасдан бошлаб бўлмас эди.\nШу сабабли, Ўзбекистон биринчилардан бўлиб Қатар пойтахти Доҳада афғонлараро музокараларнинг дастлабки босқичини ўтказиш тўғрисидаги қарорни олқишлади.\nДоҳа музокаралари Афғонистондаги вазиятни сиёсий йўл билан ҳал этиш умумий жараёнининг бошланишидаги асосий босқич бўлади, деб ишонамиз.\nБиз, шунингдек, мамлакатда тинчлик ўрнатиш бўйича сиёсий жараён фақат афғонларнинг ўзи ва Афғонистон халқи бошчилигида амалга оширилиши лозим, деган асосий тамойилга риоя қилиш заруратига қатъий ишонамиз.\n3. Биз тинч Афғонистон умумий минтақамиз изчил тараққиёти, хавфсизлиги ва барқарорлигини таъминлашда барча қўшни мамлакатлар учун тенг ҳуқуқли шерик бўлишидан манфаатдормиз.\nШубҳасиз, Афғонистон бўйича Тошкент халқаро анжумани афғонлараро инклюзив музокараларни бошлаш учун халқаро саъй-ҳаракатларни сафарбар қилишга хизмат қилди.\nЎзбекистон афғонлараро тинчлик музокаралари босқичларидан бирини гўзал Самарқанд шаҳрида ташкил этишга тайёр эканини яна бир бор тасдиқлайман.\nФурсатдан фойдаланиб, биз Қатар ҳукуматига Доҳада афғонлараро тинчлик музокараларини бошлашдаги улкан саъй-ҳаракатлари учун самимий миннатдорлигимизни изҳор этамиз.\nАфғонистонлик дўстларимизга эзгу мақсадга эришишда муваффақиятлар тилайман.